Na protestu u Crnoj Gori nekoliko hiljada građana - Radio Slobodna Evropa\nČetvrtak, 23. maj/svibanj 2013, 20:26 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Na protestu u Crnoj Gori nekoliko hiljada građana Printajte Veličina slova - + 21.01.2012 U Podgorici je danas, nešto posle 12 sati, počeo protest ispred zgrade crnogorske vlade, zbog teškog socijalno-ekonomskog stanja u Crnoj Gori.\n"Ovo je protest za novu, slobodnu Crnu Goru. Prošlo je vrijeme identitetskih, a došlo vrijeme socijalnih pitanja. Hoćemo da vidimo ljude u zatvoru zbig bogaćenja u 20 godina tranzicije. Tražimo da se poništi poskupljenje struje i tražimo ostavke Regulatorne agencije!"rekao je predsednik Unije slobodnih sindikata Srđa Keković.\nProtestu, koji je organizovala Unija slobodnih sindikata, uz podršku Mreže za afirmaciju nevladinog sektora i nekoliko studentskih organizacija, prisustvuje nekoliko hiljada građana.\nMoto protesta je "Pobuni se - traži čist račun", a organizovan je zbog poskupljenja struje, ali i ostale robe i usluga u Crnoj Gori.\nPredsednik Vlade Crne Gore Igor Lukšić poručio je da razume želju organizatora protesta da ukažu na tešku socio-ekonomsku situaciju, ali da nije saglasan da treba protestovati zbog cene struje.\n"Ne mogu da se složim sa nekim razlozima za protest, kao što je, na primer, cena električne energija, jer je ona manja nego 2009, a mnogo manja nego 2008. godine", kazao je Lukšić.\nIzbor urednika Beograd i Priština Postignut načelni dogovor o primeni sporazuma Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3127)Očekuje se otkrivanje masovnih grobnica u Srbiji (1067)Sveti Njegoš po Amfilohiju (1038)Zašto bebe u skoro svim zemljama svijeta kažu "mama" (1024) Brisel: Postignut načelni dogovor o primeni sporazuma, na potezu vlade (764) Reakcije na Kosovu: Srbija nema nadležnost nad Trepčom (744) Lucić: Ko to kaže, ko to laže, Mala Azija je mala... (731)Štiks: Subverzivne poruke iz Zagreba (703)Lokalni izbori u Hrvatskoj: Zatvorena birališta (643) Putovanje bh. građana u Hrvatsku: Biometrijski pasoš, lična karta ili viza (642)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (84)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)Šaškor: Vlast slabija, opozicija jača (8)FBiH u ćorsokaku: Opstrukcije, blokade i pad prihoda (8)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Dvije škole, pamet jedna Minerali iz Trepče Brutalno ubojstvo u Londonu Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


MyCity » Mobilni telefoni » Memorija telefona sa slikama ne ne vidi preko usb konekcije\nImam Alkatel 602d dual slim telefon\nProblem koji me muci kada prikljucim micro usb 2.0 kablom telefon na PC racunar da bi prebacio slike sa mobilnog telefona na disk racunara nekad nece da mi se ucita ikona memorije mobilnog telefona sa slikama u njoj tj racunar ne vidi telefon . Nekada mi radi bez problema tj vide se folderi telefona i slike i bez problema radi tj prebacujem slike sa mobilnog na racunar. Da napomenem da nemam micro SD karticu u telefonu koja je za njega predvidjena vec jedino se vidi mala memorija telefona od 3 mb gde su smestene slike od stotinak kb koje je telefon svojom kamerom napravio. Da li treba nesto podesiti u telefonu pa da mi se uvek ucita ta mala memorija telefona od 3 Mb sa slikama . Kada ubacim usb jack na usb port racunara na ekranu telefona se pojavi natpis " masivna memorija" to se verovatno odnosi na micro SD karticu koju nemam u telefonu , pa da li je moguce da telefon trazi micro SD karticu i zbog toga ne nadje uvek malu memoriju od 3Mb sa slikama . Da li je u podesavanjima moguce iskljuciti masivnu memoriju tj micro SD karticu pa da PC racunar odmah prepozna malu memoriju od 3 mb ?\nDa li postoji neki lek za ovaj moj problem a svaku sugestiju i odgovor sa zahvalnoscu cu primiti , pozdrav\nPoslao: 12 Jun 2013 07:53\nMasivna memorija se odnosi i na internu i na eXternu memoriju i nema veze sa veličinom iste, proveri jesu li ispravno instalirani drajveri za tvoj uredjaj.


Koliko puta vam se desilo da ne možete da “uđete u trag” svojim agentima ili da su vam potrebni dani i dani da pregledate radne naloge, zatim da pozovete prodavnicu i proverite da li je zadati posao obavljen?\nOvakvim situacijama možete da kažete zbogom – razvojem modernih tehnologija i softverskih sistema u 21. veku možete u svakom momentu da znate gde se „muvaju” vaši agenti, da li su posetili sve objekte za taj dan, da li je plan obilazaka objekata realan, koliko su se zadržali na terenu i slično.\nSOKO Centar je aplikacija uz pomoć koje u svakom momentu možete da pristupite svim željenim izveštajima koji su vezani za vaš merčandajzing tim, a tu su svakako i njihove rute – u svakom momentu možete da vidite da li su vaši agenti ispoštovali zadate frekvencije i da li ima odstupanja od istih.\nKako funkcioniše GPS praćenje?\nPrilikom beleženja poseta, mobilna aplikacija beleži i GPS koordinate. Ukoliko objekat koji je agent posetio ima u sistemu unete koordinate, onda se u izveštaju mogu videti (ne)podudaranja. Izveštaj je grafički, koji pokazuje mapu države sa pinovima, pređene putanje, koliko je vremena provedeno u putu a koliko u objektu, koji agent je bio odgovoran za naznačene rute, odnos zadatog i posećenog.\nŠta menadžeri mogu da prate uz pomoć SOKO Centar aplikacije?\nZahvaljujući SOKO Centru, menadžeri mogu da unesu rute za svakog agenta. Kada agent krene na teren, mobilna aplikacija beleži vreme početka njegove posete objektu, vreme zatvaranja posete i njegove GPS koordinate u momentu starta posete. Na osnovu beleženja ovih podataka, svaki menadžer može da ima uvid u:\nIzveštaj o uspešnosti rute: aplikacija beleži koliko objekata je bilo zadato agentu za određeni datum, a posebno pokazuje koliko je realno objekata posetio. Na osnovu tih podataka pokazuje se procentualni odnos zadatog i posećenog i uočavaju se propusti.\nIzveštaj o posetama: pokazuje koliko objekata je agent trebalo da ispuni za određeni datum a koliko je zaista posetio, odnosno uz pomoć ovog izveštaja uočava se da li su zadate rute realne (da li ih je moguće ispuniti).\nIzveštaj o zadržavanju u objektu: omogućava uvid u zadržavanje agenta u svakom objektu ponaosob.\nPristup izveštajima, kao menadžeri, možete imati u svakom momentu. Međutim, iako je praksi pokazano da je nemoguće svakodnevno posvetiti pažnju gledanju izveštaja, uz SOKO sistem možete da odaberete željeni vremenski period (na primer, od prvog do poslednjeg dana u kalendarskom mesecu) i proverite uspešnost zadatih ruta.\nZahvaljujući SOKO sistemu, možete imati realan uvid u aktivnosti svojih agenata kroz samo nekoliko koraka.


Poznato gdje će košarkaška reprezentacija BiH ugostiti Češku u meču odluke u septembru – Sport Centar Poznato gdje će košarkaška reprezentacija BiH ugostiti Češku u meču odluke u septembru – Sport Centar\nDrugi krug kvalifikacija za Svjetsko prvenstvo 2019. godine u Kini košarkaška reprezentacija Bosne i Hercegovine će otvoriti u septembru. Prvo ćemo 13. septembra gostovati u Finskoj, a tri dana kasnije bit ćemo domaćini selekciji Češke.\nKako piše Dnevni avaz, Čehe ćemo ugostiti u sarajevskoj Skenderiji 16. septembra.\n“Posljednju utakmicu prve faze kvalifikacija protiv Francuske odigrali smo u Tizli i, moram reći, dobili pohvale i predstavnika Međunardone košarkaške federacije, FIBA-e i gostiju iz Francuske na prijemu i vrhunskoj organizaciji. Sada smo se dogovorili da Sarajevo dobije organizaciju susreta sa Češkom”, kaže za Avaz Mirsad Đonlagić, član Upravnog odbora Koašarkaškog saveza BiH.\nBosnić: Vrlo emotivna utakmica, uspjeli smo stvoriti pozitivnu atmosferu


Održana je Izvještajno-izborna konvencija Foruma seniora GO SDP BiH Zenica\nU okviru usvojenog Plana rada Gradske organizacije SDP BiH Zenica za naredni period, danas, 08.11.2017.godine u prostorijama SDP-a, održana je Izvještajno-izborna konvencija Foruma seniora GO SDP BiH Zenica.\nNa konvenciji su pored usvajanja Izvještaja o radu FOS-a između dvije Konvencije, te Okvirnog programa rada i Odluke o unutrašnjem organizovanju i radu, u demokratskoj atmosferi, uz prisustvo 42 delegata (od ukupno 51) seniori birali novo rukovodstvo ovog interesnog oblika organizovanja.\nPored delegata kao gosti konvenciji su prisustvovali i predsjednik, potpredsjednik i sekretar GO SDP BiH Zenica, Simić Mladen, Jonjić Filip i Alijagić Elvis, te sekretar Kantonalne organizacije SDP BiH ZDK Mujkanović Marina koji su se i obratili delegatima i zaželjeli im uspješan rad.\nIzmeđu više kandidata birani su: predsjednik, potpredsjednik, sekretar i članovi Predsjedništva, a izabrani su:\n– Za predsjednika, Spahić Salih\n– Za potpredsjednika, Kratina Zora\n– Za sekretara, Bašić Almir\n– Za članove Predsjedništva: Bogunović Mihajlo, Burić Omer, Ćejić Žarko, Čišić Fadil, Durmo Muris, Halilović Asim, Halilović Hata i Skopljak Nazim.\nU raspravi koja je vođena tokom konvencije delegati su istakli da će u narednom periodu svoje aktivnosti usmjeriti u pravcu poboljšanja i dostojanstvenijeg života i zdravstvene zaštite ove populacije.


Svi na sastanku sa visokim predstavnikom EK osim DF-a: "Ne interesuju nas Evropljani, držimo do svoje riječi, nećemo u Odbor"\nčetvrtak, 12 septembar 2019 10:17\nČlanovi Odbora za sveobuhvatnu reformu izbornog i drugog zakonodavstva sastali su se danas iza zatvorenih vrata sa generalnim direktorom za politiku susjedstva i pregovore o proširenju Evropske komisije, Kristijanom Danijelsonom.\nČlanovi vladajućih stranaka, Demokrate, poslanik SDP-a Raško Konjević i poslanik Neđeljko Rudović učestvovali su na sjednici, dok poslanici DF-a nijesu prisustvovati sastanku. Iz DF-a su nam prije sastanka kazali da ih ne interesuje što će prisustvovati odlazeća evropska administracija i da "ne dolaze jer drže do svoje riječi".\nNakon saastanka poslanik SDP-a Raško Konjević je kazao da se radilo o korisnom razgovoru i da su od Evropske komisije dobili smjernice da se "dijalogom dođe do konsenzusa za obezbjeđivanje slobodnih izbora i vladavine prava".\nPoslanik Demokrata Danilo Šaranović rekao je nakon sastanka da su se zahvalili Donaldsonu na "podršci Briselskom planu koji je u potpunosti srušio plan Branimira Gvozdenovića za krađu izbora".\nNeđeljko Rudović je prije sjednice za Standard kazao da će na današnjem sastanku informisati visokog predstavnika EK o onome što je Odbor učinio do sada.\n"Izložićemo predstavniku Evropske komisije sve što se do sada dešavalo sa radom odbora. Ono što je postignuto ali će biti riječi i o nesugalsicama i problemima u radu koje smo do sada imali. Javnost će biti obaviještena", rekao je kratko Rudović za Standard.\nIz Demokratskog fronta su odlučni da nastave sa bojkotom Odbora i pored prisustva visokog predstavnika EK.\n"Mi držimo riječ i do daljnjeg nećemo prisustvovati sjednicama Odbora, bez obzira što dolaze visoki predstavnici Evropske komisije. To je i onako odlazeća administracija. Nećemo da se ponašamo kao pojedinci koji juče izlaze iz Odbora a danas se opet vraćaju", rečeno nam je iz vrha DF-a.\nPoslanici Demokratske Crne Gore Danilo Šaranović i Momo Koprivica došli su juče na sjednicu Odbora za sveobuhvatnu reformu izbornog zakonodavstva čime su prekinuli bojkot Skupštine koji je trajao gotovo tri godine.\nPrekid bojkota međutim, nije dugo trajao jer su poslanici Demokrata napustili sjednicu nakon nešto više od pola sata. Razlog za to je bio to što poslanik SDP-a Raško Konjević nije htio da učestvuje u radu Odbora dok se Administrativni odbor ne izjasni o statusu posebnog kluba poslanika.\nŠaranović i Koprivica su to shvatili kao provokaciju i izašli iz sale, nakon čega je sjednica prekinuta.\nPosljednji put izmijenjeno četvrtak, 12 septembar 2019 11:50\nViše iz ove kategorije « DF: Demokrate otišle zbog opozicije, ne zbog DPS-a Brajović - Danijelson: Novi saziv Evropske komisije daje jasnu podršku politici proširenja »


Muzika iz serije Jutro će promeniti sve na CD-u - Tekst Pesme\nU decembru prethodne godine je uz nastup domaćih izvođača – Borisa Mladenovića (Jarboli) i Vladimira Kolarića (Veliki prezir) predstavljen kompakt disk u izdanju PGP RTS-a, sa muzikom iz serije Jutro će promeniti sve, reditelja Gorana Stankovića i Vladimira Tagića. Međutim, prvo izdanje CD-a je rasprodato velikom brzinom, iako je to možda bilo neočekivano, te će drugo izdanje, pod nazivom Jutro je promenilo sve, biti objavljeno u martu ove godine.\nIako autori nisu imali u planu izdavanje CD-a kada su radili seriju, muzika se sama izborila za to. Izdanje koje je objavljeno krajem prošle godine i u međuvremenu rasprodato čini 20 pesama domaćih i regionalnih bendova, nastalih krajem prošlog veka, kao i pesme kompozitora i muzičkog urednika serije Janje Lončar.\nŽanrovskoj raznolikosti doprinosi muzika novog talasa, pank, pop, rok, bluz i elektronska muzika. Janja Lončar kaže da ju je inspirisala, pre svega, mladost:\nTrudila sam se da ta muzika koju komponujem i biram, pre svega, bude atmosferična, da ne podcrtava same događaje ili osećanja, već da produbljuje priču.\nSerija je bila jako dobro primljena I kao refleks te serije je i ova muzika odlično prošla i pokazalo se da i takozvana alternativa, odnosno alternativni pristup muzici ima svoje mesto – istakao je Vladimir Graić, direktor PGP RTS-a.\nMedijski nema puno prostora da se ti bendovi čuju tako da je serija Jutro će promeniti sve i Janja Lončar, koja je izabrala muziku, stvarno učinila dosta za celu našu scenu, za mlađe muzičare u smislu toga da sad neka nova publika može prvi put da čuje pesme koje su odlične – smatra muzičarka Sana Garić.


Vučić:Napred Novak,napred Srbija\nIzvor: Vaseljenska TV, 12.Jul.2018, 20:00\nBeograd-Predsednik Srbije Aleksandar Vučić rekao je, komentarišući novi tvit Dragana Đilasa, da je najveći navijač Novaka Đokovića i da će to biti uvek, ali da neće zloupotrebljavati njegovu slavu i uspehe pokušavajuću da deo Đokovićeve slave pređe i na njega.\nĐoković priznao: na meču između Rusije i Hrvatske, navijam za svoje Hrvate!\n„Ne bih ni na koji način posebno nikada govorio niti odgovarao Draganu Đilasu zato što ne mislim da oni zaslužuju bilo >> Pročitaj celu vest na sajtu Vaseljenska TV << kakav ozbiljan odgovor, ali želim da odgovorim zbog toga što Vladimir Đukanović jeste pogrešio i u navijačkoj i političkoj strasti po mom mišljenju prešao granice u kojima ne pokazuje dovoljno poštovanja prema onome što je za našu zemlju uradio Novak Đoković“, istakao je Vučić.\n„Bilo je mnogo opasnijih izjava od drugih narodnih poslanika. Jedino opasnije od toga je jad i beda koju izazivaju oni koji ne umeju da se bore političkim sredstvima, oni koji ni na koji način ni ne znaju da urade ništa za Srbju, oni koji jedino što su radili je bila pljačka ove zemlje i to sada sve pokušavaju da zataškaju time što bi se kitili tuđim uspesima. Đilas je jedan od njih. On je jedan od onih koji je prisustvovao stotinama utakmica, mečeva, bilo košarkaških, teniskih, poput Vuka Jeremića koji se nisu sklanjali sa Vimbeldona, Rolan Garosa, koji se nisu sklanjali sa svih utakmica naših košarkaša i košarkašica želeći da barem deo njihove slave pređe na njih“, rekao je Vučić.\nOn je podsetio da, od kada je bio predsednik Vlade i sada predsednik Republike nije bio ni na jednoj ni košakraškoj, fudbalskog, rukometnoj, ni odbojaškoj utakmici, ne zato što to ne zasluzuju naši sportisti, već što je našim sportistima potrebno da pružimo podršku da imaju što je moguće bolje uslove, da učinimo sve što je moguće da oni na najbolji mogući način štite interese naše zemlje, a ne da se mi kitimo njihovim uspesima.\n„Što se tiče Novaka Đokovića, ja sam njegov najveći navijač, i biću to uvek. Ne moram to da dokazujem, urlajući sa tribina i govoreći svaki dan „živeo Novak Đoković“ ili da deo njegove slave prihvatam na svoja leđa. To što ste vi radili i što radite svaki put misleći da je to način da deo slave prigrabite, da nekome nešto prebacite je toliko jadno da nemam reči“, poručio je predsednik.\n„Ljudima će postati jasnije zašto je dodvoravanje svima posebno spotistima, gumcima, umetnicima, po svaku cenu i na svaki način postao jedini način da deo njihove slave pređe na vas. Istovremeno uvek ću biti odani navijač Đokovića, kao što sam to bio, ali takođe, nikada i ni na koji način neću njegovu slavu i njegove uspehe zloupotrebljavati pokušavajući da deo njegove slave pređe i na mene“, rekao je Vučić.\n„To je vaša specijalnost, samo to ste radili. Kao što je toliko jadno to što ste danas napisali, gospodine Đilas, i to samo govori o vama, o onima sa kojima ste i čini mi se da narod i građani Srbije to odlično razumeju“, rekao je Vučić.\nNaglasio je da će nastaviti, koliko može kao predsednik Srbije da pomaže sport, da se stvore najbolji mogući uslovi, da naši se uradi sve da naši sportisti imaju infrastrukturu bolju nego što su imali ikada.\n„Novak Đoković nije rezultat ni našeg, ni mog, ni bilo čijeg uspeha ili ulaganja, nego isključivo njegovog i ulaganja njegove porodice i zato nemojte da se kitite time i nemojte da pokušavate da nekome prebacujete to što je neki poslanik negde rekao“, rekao je predsednik.\n„Ako ćemo o tome šta su sve poslanici izgovorili, meni se čini da biste ne samo mnogo toga morali da objašnjavate, već da nikad ne biste ni uspeli da pokušate da izgovorite i da pokušate da objasnite to što biste svakako morali i što bi trebalo da učinite“, rekao je Vučić. Savest mu je, podvukao je, čista i dodao je da će uvek govoriti i „napred Novak“ i „napred Srbija“, bez obzira na to da li mu se bilo koja njegova reč dopada.\n„Kao što ću, za razliku od vas, uvek da govorim i ‘napred Duda Ivković’ i ‘napred Grbović’, koga ste na onako brutalan način napali i kome ste onako strašne reči izgovorili, samo zato što vam se ne sviđa šta misli i samo zato što je drugačije političke orijentacije od vas“, rekao je Vučić.\nThe post Vučić:Napred Novak,napred Srbija appeared first on Vaseljenska TV.\nRTS: Vučić: Napred, Novače – napred, Srbijo!\nRadio Televizija Vojvodine: Vučić: Napred Novak, napred Srbija


Transferin trio za azijsko tržište - Transfera\nTransferin trio za azijsko tržište\nPraćenjem investicionih trendova i konstantnim usavršavanjem svojih usluga, Transfera je formirala posebno odeljenje u okviru sektora Prodaje i Poslovnog razvoja, a koje za cilj ima pružanje kompletne logističke podrške kompanijama koje dolaze iz Južne Koreje, NR Kine i Japana. Time je postavljen temelj strateškog plana razvoja pod nazivom „20-25“, a koji predviđa širenje kompanije na sve atraktivnije tržište Azije. Otvaranje predstavništva Transfere u Narodnoj Republici Kini početkom 2022. godine predstavlja naredni korak u realizaciji tog plana.\n„Od Transfere uvek možete očekivati da postavlja standarde kvaliteta i uvodi inovacije u svoje poslovanje. Naše odeljenje Pacifik značajno doprinosi bržoj i lakšoj komunikaciji, kao i boljem odnosu sa investitorima iz zemalja Azije, a koji su sve više prisutni i na našem tržištu.“, izjavio je Srđan Banović, direktor sektora razvoja i prodaje kompanije Transfera.


POGON ZA PREČIŠĆAVANJE OTPADNIH VODA: Čiste reke i zdrava životna sredina nemaju cenu! – Kruševac PRESS\nAutor Redakcija\t Poslednje ažuriranje 17.11.2020. 0\nPuštanjem u rad Pogona za prečišćavanje otpadnih voda Kruševac i Rasinski okrug dobili su moderan objekat koji radi po najvišim standardima Evropske unije.\nIdeja o izgradnji Pogona za prečišćavanje otpadnih voda u Kruševcu realizovana je posle skoro 30 godina FOTO: JKP “Vodovod – Kruševac”\n“Ideja o preradi otpadnih voda na teritoriji Kruševca datira od početka 90-ih godina prošlog veka, kada je i počela izgradnja Uređaja za prečišćavanje otpadnih voda na Severnoj zaobilaznici. Kako tadašnje stanje u našoj zemlji nije bilo povoljno projekat nije bio realizovan do kraja. Tek deceniju i po kasnije, kada su se stekli svi uslovi za ovaj projekat, krenulo se u njegovu realizaciju i intenzivno se radilo na prikupljanju neophodne dokumentacije i izradi projekta „Postrojenje za prikupljanje i prečišćavanje otpadnih voda“ za Grad Kruševac, čiji je glavni i osnovni cilj zaštita i očuvanje životne sredine, smanjenje lošeg uticaja na zdravlje ljudi”, objašnjava Milutin Tasić, direktor Sektora postrojenja za prečišćavanje otpadnih voda JKP “Vodovod – Kruševac”.\nPostrojenje za prečišćavanje otpadnih voda je najveća i najznačajnija kapitalna investicija u Rasinskom okrugu, čija ukupna vrednost sa pripadajućoj gradnjom kolektorske mreže u dužini od 63 kilometara iznosi 23.846.000 evra. Ovaj projekat se finansira kreditnim sredstvima KfW Nemačke Razvojne Banke čiji je rok otplate 12 godina, gde od ukupnog iznosa kredita 95% sredstava otplaćuje Vlada Republike Srbije, a 5% JKP „Vodovod-Kruševac“.\nPostrojenje je otpočelo sa radom u avgustu 2020. godine FOTO: JKP “Vodovod – Kruševac”\n“Izgradnja najsavremenijeg Postrojenja za prečišćavanje otpadnih voda trajala je od 2017. do 2019.godine. PPOV Kruševac izgrađen je za približno 90.000 stanovnika. Kapacitet protoka sirove otpadne vode iznosi 526 l/s.Postrojenje je izgrađeno na površini od 5,1 ha. Ukupan broj objekata od 41 čine proizvodnu celinu, a proizvodnja se odvija kroz tri faze/linije: liniju vode, liniju mulja i liniju biogasa.\nLinija vode obuhvata mehanički tretman koga čine grube i fine rešetke, aerisani peskolov sa mastolovom, primarni taložnik, bioaeracijski bazen i finalni taložnik.\nLiniju mulja čine pumpna za recirkulaciju (povrat) mulja i odvođenje viška mulja, anaerobna digestija, obezvodnjavanje mulja i solarno sušenje mulja.\nLiniju biogasa čine proizvodnja, prečišćavanje kao i skladištenje biogasa.\nTretman mehaničkog, biološkog i hemijskog postupka prečišćavanja otpadnih voda je usklađen sa Uredbom o graničnim vrednostima emisije zagađujućih materija u vode i rokovima za njihovo dostizanje („Sl.glasnik RS“, br.67/2011, 48/2012 i 1/2016), kao i drugim zakonskim aktima“, priča o nekim tehničkim detaljima Tasić.\nU novembru 2019. godine započeto je testiranje opreme i puštanje Postrojenja u probni rad, odnosno probni rad prve linije prerade vode. Probni rad, koji je trebalo da traje do kraja marta 2020. godine produžen je zbog epidemije korona virusa i uvođenja vanrednog stanja.\n“Postrojenje je otpočelo sa radom u avgustu mesecu 2020. godine sa linijom vode od kada JKP „Vodovod– Kruševac“ uvodi novu cenu na računima za uslugu prečišćavanja otpadnih voda u iznosu od 18,60 dinara po mᶾ, koja se primenjuje od 10.08.2020. godine Odlukom Nadzornog odbora JKP “Vodovod-Kruševac“ i gradskog veća Grada Kruševca.\nDanas, nakon višemesečnog probnog rada i testiranja Postrojenje radi u svom punom kapacitetu, koje se sastoji od tri faze/ linije – prerade vode, mulja i biogasa”, naglašava Milutin Tasić.\nKako bi nesmetano funkcionisalo novo Postrojenje za prikupljanje i prečišćavanje otpadnih voda, prethodili su radovi na izgradnji dve grupe kolektora i kanalizacione mreže LOT 1 i LOT 2 u dužini od 63 kilometara, kako na gradskom tako na seoskom području. Završetak izgradnje kolektora i kanalizacione mreže bio je uslov za rad i funkcionalnost novog Postrojenja koje bi obezbedilo dovoljnu količinu otpadne vode za preradu. Bez ovako izgrađenih kolektora JKP „Vodovod-Kruševac“ nije bio u mogućnosti da širi kanalizacionu mrežu ka naseljenim mestima u kojima nije izgrađena, a to znači da je grad Kruševac sada dobio mogućnost modernizacije kanalizacionog sistema i ekološko čistog grada.\nPogon za prečišćavanje otpadnih voda izgradnjen je po najvišim standardima EU FOTO: JKP “Vodovod – Kruševac”\n“Izgradnja Postrojenja je bio preduslov za definisanje projekta sakupljanja i odvođenja otpadnih voda u opštinama Brus i Blace i izgradnja uređaja za prečišćavanje otpadnih voda u ove dve opštine, a sve u cilju očuvanja jezera „Ćelije, koje je osnovni izvor vodosnabdevanja za grad Kruševac i okolinu.\nIzgradnjom Postrojenja za prečišćavanje otpadnih voda u Kruševcu ostvareno je poboljšanje pružanja usluga građanima u oblasti zaštite životne sredine usklađene sa zakonodavstvom EU. Uz kontinuirano unapređenje usluga u skladu sa sistemom kvaliteta, tretman odvođenja i prečišćavanja otpadnih voda je prema najvišim standardima zaštite životne sredine usklađen sa zakonskom regulativom Republike Srbije i potrebama korisnika. Zaštita i očuvanje životne sredine, smanjenje lošeg uticaja na zdravlje ljudi su osnovni ciljevi nastanka projekta „Postrojenje za prečišćavanje otpadnih voda grada“ Kruševca.\nOvim aktivnostima JKP „Vodovod-Kruševac“ je postao regionalni centar za vodosnabdevanje i prečišćavanje otpadnih voda Rasinskog okruga.\nEkologija i ekološka svest postaju novi duh vremena, a potreba za čistom vodom sve veća. Novcem ne možemo kupiti zdravlje, zato ekologija nema cenu”, podseća Milutin Tasić, direktor Sektora postrojenja za prečišćavanje otpadnih voda JKP “Vodovod – Kruševac”.\nekologijaJKP VodovodkanalizacijaKruševacMilutin TasićPostrojenje za prečišćavanje otpadnih vodaRasinaZapadna Morava


(Bor) 22. decembar: Vikipedijina izložba\n09:41: AM petak 17 septembra, 2021\nPosted on 18. decembra 2015. at 10:33 by Ivana\nBOR (IST Media) U Muzeju rudarstva i metalurgije 22. decembra u 18 sati biće otvorena izložba pod nazivom “Viki voli Zemlju”. Na izložbi će biti prikazane najbolje fotografije zaštićenih prirodnih dobara naše zemlje, koje su pristigle na foto-konkurs Vikimedije Srbije i Vikipedije na srpskom jeziku.\nKonkurs je organizovan u saradnji sa Zavodom za zaštitu prirode Srbije, kao deo međunarodnog takmičenja u kojem je učestvovalo 26 zemalja. Na konkurs je stiglo preko 800 fotografija, a najbolje je odabrao stručni žiri Zavoda za zaštitu prirode Srbije.\nNakon otvaranja izložbe biće prikazan i dokumentarni film „Novi talas u SFRJ kao društveni pokret“, autora Vuka Jeremića. Film se bavi objašnjenjem društvenog konteksta jednog od najbitnijih muzičkih pravaca na ovim prostorima, kroz intervjue sa najznačajnim predstavnicima i začetnicima ovog pravca.\nRealizovan je kroz program Vikimedije Srbije „Mikrograntovi“, koji omogućava finansijska sredstva za projekte slobodnog sadržaja.


Kosovo: Odobriti Specijalni sud za teška zlostavljanja | Human Rights Watch\nApril 11, 2014 12:00AM EDT\nParlament treba da odobri i produženje Pravne misije EU\n(Brisel) – Parlament Kosova treba da odobri osnivanje specijalnog suda koji bi se nalazio u inostranstvu i koji bi sudio za ratne zločine i druga teška krivična dela koja su, kako se navodi, počinjena tokom rata na Kosovu u periodu 1998-1999, saopšteno je danas iz organizacije Hjuman Rajts Voč (Human Rights Watch). Parlament takođe treba da pristane na produženje mandata Misije Evropske unije za vladavinu prava (EULEX) i da joj omogući da nastavi s istragama i suđenjima za teške i politički osetljive zločine na Kosovu.\nEU traži produženje mandata EULEX-a i osnivanje specijalnog suda u okviru pravosudnog sistema Kosova, ali sa specijalnim većem koje bi se nalazilo u nekoj od država-članica EU. Parlament Kosova planira da razmotri taj predlog pre nego što bude raspušten zbog izbora, planiranih za maj 2014.\n“Predlog za osnivanje specijalnog suda i produženje pravne misije EU predstavlja šansu Kosova za unapređivanje pravde i individualne odgovornosti za vrlo teške zločine,” izjavila je Lote Lajht (Lotte Leicht), direktor za EU pri organizaciji Hjuman Rajts Voč. „Parlament treba da glasa za taj predlog da pokaže da vladavinu prava shvata ozbiljno i da je opredeljen za ostvarivanje pravde za teška zlostavljanja.”\nPrema predlogu koji je iznet pred parlamentom, sedište specijalnog suda biće na Kosovu, ali postupci će se voditi pred specijalnim većem u inostranstvu. Posebna sudska veća baviće se podnescima i osetljivom dokumentacijom, a u njima će raditi međunarodno osoblje. EULEX će imenovati sudije i tužioce. Ako parlament da odobrenje za taj sud, moraće i da usvoji nove zakone, a možda i da izmeni ustav da se omogući osnivanje i rad specijalnih sudskih veća.\nPrema tom predlogu, međunarodne sudije i tužioci u okviru proširene misije EULEX-a biće „integrisani“ u kosovske institucije. Sudije i tužioci EULEX-a, uz određene izuzetke, neće preuzimati nove predmete. Kada sudije EULEX-a budu radile u mešovitim većima, sudije s Kosova, ponovo uz određene izuzetke, bile bi u većini. Ti izuzeci u predlogu nisu detaljno razrađeni, ali bi trebali obuhvatiti sve predmete vezane za ratne zločine, terorizam, organizovani kriminal i tešku korupciju, kaže se u organizaciji Hjuman Rajts Voč.\nUprkos napretku, pravosudni sistem na Kosovu i dalje je slab, uz neadekvatnu bezbednost sudija, sudskog osoblja, tužilaca i podnosilaca tužbi. Posebno zabrinjava to što ne postoje adekvatne mere za zaštitu svedoka i zbog toga je potreba da se formira veće sa sedištem u EU od posebne važnosti.\nPošto pravosudni sistem Kosova nije mogao da pruži zaštitu svedocima u osetljivim predmetima, čak i uz međunarodno angažovanje, EU je 2011. godine osnovao specijalnu istražnu operativnu grupu za vođenje kriminalističke istrage o navodno počinjenim zločinima navedenim u izveštaju Saveta Evrope iz 2010, koji je sastavio švajcarski senator Dik Marti (Dick Marty).\nRaniji postupci za ratne zločine vođeni na Kosovu i pred Međunarodnim krivičnim sudom za bivšu Jugoslaviju (MKSJ) bili su ometani zbog pretnji, pa čak i smrti svedoka.\nKako bi se zaštitilo svedoke i informacije, operativna grupa ima sedište u Briselu i zapošljava samo međunarodno osoblje.\nU Martijevom izveštaju su neki pripadnici Oslobodilačke vojske Kosova, albanske pobunjeničke grupe za vreme rata, optuženi za otmice, premlaćivanja, pogubljenja po kratkom postupku, a u nekim slučajevima i za prisilno vađenje ljudskih organa na teritoriji Albanije. Prema Martijevom izveštaju, žrtve su bile većinom Srbi i Romi s Kosova, ali među njima je bilo i Albanaca za koje se sumnjalo da su pre ili tokom rata sarađivali sa srpskim vlastima, kao i pripadnika suparničkih oružanih grupa. Posle rata, neke vođe te pobunjeničke grupe počeli su da se bave politikom i sada su na visokim položajima.\nPrema predlogu, taj specijalni sud bi sudio u krivičnim postupcima pokrenutim na osnovu rada specijalne operativne grupe. U operativnoj grupi kažu da se istraga privodi kraju, ali još uvek nije objavljeno da li će podizati optužnice. Optužnice delimično zavise od osnivanja suda koji bi radio van Kosova, ali pod kosovskom jurisdikcijom, gde će se svedoci osećati dovoljno bezbedno da mogu da svedoče. Među optuženima mogli bi da budu neki istaknuti kosovski političari.\nPored EU, i Sjedinjene Države su izrazile podršku osnivanju specijalnog suda sa sedištem u inostranstvu, rekavši da bi se time Kosovu pomoglo u izgradnji „međunarodnog kredibiliteta“. SAD su pomogle u finansiranju specijalne istražne operativne grupe i poslale su jednog bivšeg visokog zvaničnika da radi kao glavni tužilac. Američke i evropske diplomate kažu da će se Savet bezbednosti UN-a baviti tim pitanjem ukoliko parlament Kosova odbaci specijalni sud.\n“Osnivanje tog specijalnog suda van Kosova je od ključne važnosti za integritet i kredibilitet procesa,” izjavila je Lote Lajht. „S obzirom na poznate podatke u vezi sa zastrašivanjem i smrću svedoka, verovatno se niko ko raspolaže informacijama ne bi osećao bezbedno da svedoči na Kosovu.”\nHjuman Rajts Voč dokumentovao je sistematske ratne zločine počinjene od strane srpskih i jugoslovenskih snaga tokom rata 1998-99, uključujući prisilne deportacije, silovanje i ubistva. Iako su se nekim predmetima bavili MKSJ i sud za ratne zločine u Srbiji, potrebno je mnogo više da bi se pred lice pravde izveli odgovorni za najteže zločine iz ratnog doba, kažu u organizaciji Hjuman Rajts Voč.\nOd osnivanja EULEX-a 2008. godine, njegovi međunarodni tužioci i sudije imaju centralnu ulogu u istragama, krivičnom gonjenju i suđenjima u predmetima koji se odnose na javne zvaničnike, ratne zločine i korupciju na Kosovu. Međutim, pošto njegov mandat ističe u junu, vlasti Kosova i neki zvaničnici EU tvrde da bi misija trebala smanjiti obim svog delovanja, odustati od direktne nadležnosti za istrage i suđenja, i imati više savetodavnu ulogu.\nMeđutim, u januaru je 17 međunarodnih sudija iz misije EULEX reklo da međunarodni pravnici treba da ostanu nadležni za ratne zločine, organizovani kriminal i korupciju na Kosovu. “Verujemo da još uvek nismo došli u fazu u kojoj bi trebalo da se kompleksniji i veoma osetljivi predmeti, poput ratnih zločina, teške korupcije i organizovanog kriminala, potpuno predaju domaćem pravosuđu,” napisale su te sudije šefu Izvršnog sektora EULEX-a.\nHjuman Rajts Voč takođe smatra da bi, u predlogu koji je pred parlamentom, predmeti koji se odnose na ratne zločine, organizovani kriminal i tešku korupciju trebali da spadaju u izuzetke od principa „bez novih predmeta“, kao i od principa po kojem bi većina sudija u većima bila s Kosova. Tužioci EULEX-a treba da i dalje rade na krivičnom gonjenju u tim predmetima pred većima u kojima su većina sudije EULEX-a.\nU okviru sporazuma o budućem mandatu EULEX-a na Kosovu, prioritet vlasti i EU takođe treba da bude poboljšanje zaštite i bezbednosti svedoka u celom pravosudnom sistemu, u okviru ukupnog jačanja vladavine prava na Kosovu, kaže se u organizaciji Hjuman Rajts Voč.\n“Kosovo je prešlo veliki put u 15 godina od rata,” rekla je Lote Lajht. “Međutim, kada međunarodne sudije na Kosovu kažu da pravosudni sistem nije spreman za rad na osetljivim predmetima, parlament Kosova treba da sluša i da postupa u ime naroda Kosova u cilju unapređivanja zaštite i pravde.”


Tip dana: PSŽ – Mančester Junajted: “Sveci” ili “đavoli”, bitka koja traje večnost! – Kladjenje.rs\nHomeTip DanaTip dana: PSŽ – Mančester Junajted: “Sveci” ili “đavoli”, bitka koja traje večnost!\n20 Oktobra, 2020 Vlajko Tip Dana 0\nOd utorka konačno startuje nova sezona u Ligi šampiona, a već u prvom kolu imamo pregršt zanimljivih susreta. Jedan od njih je svakako i duel na “Parku Prinčeva” gde će PSŽ dočekati Mančester Junajted.\nPSŽ: Parižanima fali samo još ovaj trofej!\nSigurno je da će Parižani učiniti sve što je u njihovoj moći da dođu do trofeja u Ligi šampiona, ali ih opet očekuje jako težak zadatak. Čini se da su prošle sezone “sveci” bili nikad bliži “ušatom” trofeju, pošto su većim delom takmičenja igrali na izuzetno visokom nivou, ali su nažalost poraženi u finalu od Bajerna iz Minhena, iako deluje da su bili dosta bolja ekipa na terenu. Nažalost, Bavarci su iskoristili sve svoje šanse, Parižani nisu, i na kraju su morali da se zadovolje sa titulom vicešampiona Evrope, što takođe nije malo dostignuće.\nInače, nakon katastrofalnog starta francuskog šampionata, mora se priznati da fudbaleri PSŽ-a pružaju sve bolje partije. Naravno, ne treba zaboraviti da je upravo taj loš start prvenstva došao zbog koronavirusa koji je ušao u ekipu, pošto glavne zvezde Parižana nisu nastupale u prva dva kola, što je i dovelo do dva vezana poraza.\nU prvom kolu je mimo svih očekivanja Pariz poražen od Lensa u gostima, da bi nakon toga doživeli poraz i u velikom derbiju protiv Marselja, kada je bilo 0:1. Tako se po prvi put posle dosta vremena desilo da Parižani u novi šampionat krenu sa dva poraza, ali ne samo to, pošto izabranici Tomasa Tuhela nisu uspeli da postignu nijedan gol u prva dva susreta, što apsolutno niko nije mogao da očekuje, bez obzira na odsutne fudbalere.\nNakon svega toga su Parižani zaigrali onako kako se to od njih i očekuje i vezali čak pet trijumfa u kojima su primili samo jedan gol.\nU prošlom kolu su bez većih problema slavili na gostovanju kod Nima, a taj duel je završen rezultatom 0:4.\nMančester Junajted: Prioritet je prolaz u narednu fazu!\nNekada je bilo sasvim normalno da fudbalere Mančester Junajteda gledamo u Ligi šampiona, gde su često dolazili i do same završnice, ali i do trofeja. Ipak, kako vreme prolazi tako iz sezone u sezoni primarni cilj crvenih “đavola” je plasman u najkvalitetnije evropsko klupsko takmičenje, do kog su na sreću svih navijača ove ekipe, fudbaleri Mančester Junajteda ipak došli, iako je vrlo lako moglo da se desi da ostanu bez toga.\nNaime, izabranici Ole Gunara Solskjera su do plasmana u Ligu šampiona došli u bukvalno poslednjem kolu kada su u direktnom duelu savladali Lester i to na gostovanju, što je bila jedna od najboljih partija “đavola” u poslednjih nekoliko godina.\nNaravno, ne treba zaboraviti ni da je Mančester dosta dobro igrao u Ligi Evrope, gde su nažalost eliminisani od Sevilje u polufinalu, koja je na kraju i osvojila ovo takmičenje, pošto su u finalu savladali Inter.\nKada je ovaj šampionat u pitanju, deluje da izabranici trenera Solskjera mogu i moraju bolje. Posebne probleme je Mančester imao na svom terenu za sada, gde su u dva odigrana susreta doživeli isto toliko poraza, i to prvo od Kristal Palasa kada je bilo 1:3, a onda i od Totenhema, kada su na “Old Trafordu” izabranici Žozea Murinja slavili sa neverovatnih 1:6, što apsolutno niko nije mogao ni da pretpostavi.\nKoliko loše za sada Junajted igra na svom terenu, toliko dobre partije pružaju na strani gde su ostvarili dva trijumfa, i to prvo kod Brajtona kada je bilo 2:3, a onda i u prošlom kolu protiv Njukasla, kada je bilo 1:4.\nPre svega, biće ovo repriza osmine finala Lige šampiona iz sezone 2018/19 kada je u prvom susretu PSŽ bez većih problema slavio na gostovanju kod Mančestera sa 0:2, ali su onda “đavoli” napravili veliko iznenađenje i slavili na “Parku Prinčeva” sa 1:3 što je bilo dovoljno za plasman u četvrtfinale, što je svakako u tom trenutku bilo veliko iznenađenje pošto je PSŽ važio za jednog od najvećih favorita za osvajanje trofeja. Sigurno je da nas i sada očekuje jedan i te kako zanimljiv susret, a mišljenja smo da će i jedna i druga ekipa postići makar po jedan gol na ovom susretu, zbog čega vam predlažemo da probate sa igrom GG koju kladionica Meridianbet plaća sa kvotom 1.60. Kada se sve sabere i oduzme, mišljenja smo da su ipak Parižani veliki favoriti u ovom duelu, zbog čega vam preporučujemo da odigrate 1 koji kladionica Meridianbet plaća sa kvotom 1.58. Za kraj, treba ovde očekivati jednu otvorenu utakmicu u kom se ni jedna ni druga ekipa neće štedeti, zbog čega vam savetujemo da probate sa igrom 4+ koju kladionica Meridianbet plaća sa kvotom 2.21.\nDržavni posao spremio ti je dobitni tiket na Seriji A (VIDEO)


Peti sastanak Parlamentarnog odbora za stabilizaciju i pridruživanje Evropske unije i Srbije (POSP) | Državna revizorska institucija\nPeti sastanak Parlamentarnog odbora za stabilizaciju i pridruživanje Evropske unije i Srbije (POSP)\n24. septembar 2016. godina\nPredsednik Državne revizorske institucije i generalni državni revizor, Radoslav Sretenović, predstavio je najnovije informacije u vezi sa radom Državne revizorske institucije učesnicima petog sastanka Parlamentarnog odbora za stabilizaciju i pridruživanje Evropske unije i Srbije, održanom u Domu Narodne skupštine.\nOn je drugog dana sastanka, 23. septembra 2016. godine, poslanicima Narodne skupštine i Evropskog parlamenta, kao i predstavnicima Evropskog revizorskog suda predstavio nalaze iz izveštaja o revizijama sprovedenim tokom 2015. godine.\nZnačaj 2015. godine za rad Institucije ogleda se u tome da su po prvi put Programom revizije bili obuhvaćeni svi subjekti revizije kod kojih se revizija sprovodi obavezno svake godine.Takođe, Programom za 2015. godinu po prvi put je obuhvaćena revizija finansijskih izveštaja i pravilnosti poslovanja političkih stranaka.\nNa osnovu Programa revizije, Institucija je u 2015. godini izvršila revizije finansijskih izveštaja za 2014. godinu i pravilnosti poslovanja kod 78 subjekata. Sprovedena je i revizija sastavnih delova finansijskih izveštaja kod 80 subjekta. Ovim revizijama su obuhvaćeni javni rashodi i izdaci u ukupnom iznosu od 1.979 milijardi dinara, rekao je Sretenović.\nOn je dodao da je,pored objavljenih 158 izveštaja o navedenim revizijama, sprovedena i provera verodostojnosti odazivnih izveštaja kod 14 subjekata revizije lokalnih vlasti. Kada se ovome dodaju i objavljena dva izveštaja po Programu revizije za 2014. godinu (izveštaj o reviziji svrsishodnosti poslovanja „Raspolaganje nepokretnostima u svojini Republike Srbije” i izveštaj o reviziji finansijskih izveštaja i pravilnosti poslovanja AD „Novosadski sajam“), u 2015. godini objavljeno je ukupno 174 izveštaja o reviziji.\nKada je rečo procesu pristupanja Republike Srbije Evropskoj uniji, Sretenović je naglasio da Institucija u ovom procesu učestvuje u okviru 2 pregovaračke grupe – 32 (finansijska kontrola) i 5 (javne nabavke). Otvoreno je Poglavlje 32u kom Institucija ima vodeću ulogu kod potpoglavlja koje se tiče eksterne revizije i potpuno je spremna za početak pregovora, rekao je Sretenović.\nNa kraju svog izlaganja, Sretenović se osvrnuo i na značaj saradnje Državne revizorske institucije i Narodne skupštine, naročito sa članovima Odbora za finansije, republički budžet i kontrolu trošenja javnih sredstava. Formiranjem Pododbora za razmatranje izveštaja o obavljenim revizijama Institucije, načinjen je veliki korak u daljoj saradnji, rekao je Sretenović. Generalni državni revizor, prisutne je podsetio i na Memorandum o saradnji kojim su definisani osnovni pravci buduće saradnje Institucije iOdbora. Kontinuirano unapređivanje odnosa u oblasti finansijske kontrole vlasti, uz promovisanje principa odgovornosti, tranparentnosti i svrsishodnosti u trošenju javnih sredstava jesu temelji na kojima Institucija gradi svoj budući odnos sa Odborom za finasije, zaključio je Sretenović.\nSledeći sastanak Parlamentarnog odbora za stabilizaciju i pridruživanje Evropske unije i Srbije održaće se 15. i 16. marta 2017. godine u Strazburu.


Home // Hrana i Piće // Kultura Vina // Podrum Vitis vino Jelenković\nNaziv vinarije Podrum Vitis Vino Jelenković\nAdresa Mire Vinklajt 17, 19300 Negotin\nVlasnik vinarije Goran Jelenković\nVinar Goran Jelenković\nVrsta zemljišta smonica, krečnjak\nKooperacija rajačko i negotinsko vinogorje, 15 ha\nGodišnja proizvodnja 40.000 litara, 50.000 boca\nSorte grožđa rajnski rizling, šardone, game, muskat hamburg, muskat otonel, semijon, sovinjon blan, kaberne sovinjon\nNazivi vina Chardonnay, Rajnski Rizling, Game, Negotinski Sokaci, Dunavska Priča\nWeb adresa www.vitisvino.rs\nNegotinsko vino još je u prvoj polovini XX veka lađom stizalo do beogradskih viđenijih kafana, ali posle Drugog svetskog rata i forsiranja društvene proizvodnje ostali su retki mali proizvođači koji su imali vino na tržištu. Jedna od porodica koje su dugo u vinarstvu, ali koje su vino proizvodile samo za sopstvene potrebe, jeste porodica Jelenković. Za Gorana Jelenkovića vinska priča počinje posle diplomiranja na Poljoprivrednom fakultetu 1985. godine, kada nastavlja porodičnu tradiciju i zapošljava se kao tehnolog u Krajina vinu. Od 2002. potpuno se posvećuje sopstvenoj proizvodnji vina i danas podrum porodice Jelenković godišnje prerađuje više od 70.000 kilograma grožđa i proizvodi oko 40.000 litara vina.\nJelenkovići planiraju da podignu sopstvene zasade, ali se u ovom trenutku proizvodnja vina bazira na otkupu grožđa od kooperanata sa kojima su napravljeni ugovori. Tako se može reći da je to proizvodnja grožđa za Vitis vino, tim pre što je to proizvođač vina sa geografskim poreklom. Vino se proizvodi u porodičnoj kući, i to u nadzemnom delu, u kome se nalaze sudovi za primarnu preradu grožđa i za negu mladog vina, i u malom podzemnom delu, u kome vino odležava i razliva se u boce. Jelenkovići proizvode vino na tradicionalan način uz korišćenje savremene tehnologije, ali i stare opreme. Naročito se izdvajaju stare prese koje potiču iz XIX veka, ali daju odličan kvalitet jer ne oštećuju pokožicu zrna.\nVitis vino je jedini mali podrum u Srbiji koji je uradio zaštitu geografskog porekla svojih vina, tako da su vina iz berbe 2006. Chardonnay i Rajnski rizling zaštićena kao vrhunska vina sa geografskim poreklom iz rajačkog vinogorja, dok je Game zaštićeno kao kvalitetno vino zato što grožđe ne potiče samo iz jednog već iz dva susedna vinogorja, rajačkog i negotinskog.\nOdskoro Vitis vino Jelenković proširuje asortiman belim vinom Dunavska priča, koje predstavlja kupažu semijona, sovinjona i muskat otonela, i roze vinom od muskat hamburga koje nosi ime Negotinski sokaci.


paranoja - Sputnjik Srbija\n13:40 18 Jun 2021\nUdarna vest: Vučić: Odgovorićemo vladstodršcima u Crnoj Gori onako kako zaslužuju\nUživo: Vesti: Koje je poruke u Srbiju doneo prvi saradnik Lavrova /video/\nKako Rusi preko malih Britanaca „razaraju“ Veliko kraljevstvo\nAko u sukobima velikih najčešće stradaju mali, ovog puta će, po svemu sudeći, najdeblji kraj izvući najmanji, a to su deca. Londonski „Tajms“ podigao je prašinu pozivajući se na kritičare koji optužuju ruski animirani serijal „Maša i Medved“ da se bavi „kremaljskom propagandom" i da je instrument „meke moći“ Rusije.\nRuske diplomate Londonu: Paranoja je zgodna, jer ne traži racionalna objašnjenja\nAmbasada Rusije u Velikoj Britaniji ismejala je na Tviteru tekst „Tajmsa“ o „opasnosti od ruskog napada“ nakon Svetskog prvenstva u fudbalu.\nSajber-paranoja: Kinezi istiskuju Ruse iz Amerike\nLov na „ruske hakere“ u Americi ne vodi se samo zbog rusofobije: još nije poznato koga se plaše više — Rusa ili Kineza. Priča o kineskim hakerima koji prete SAD ima koliko hoćete, samo se u Rusiji iz jasnih razloga to ne primećuje. Ipak, na ove priče i te kako obraćaju pažnju u Kini, piše politički komentator MIA „Rusija sevodnja“ Dmitrij Kosirev.\nOvo je već paranoja: Zapadu se u svakom promašenom projektu na svetu priviđa — Rusija\nKao da nisu dovoljne klevete da je Rusija uticala na ishod američkih predsedničkih izbora, američki senator optužio je Rusiju da putem društvenih mreža učestvuje u cepanju Španije, kao i da podstiče kampanju za nezavisnost Škotske.\nKasperski: Optužbe za špijuniranje neosnovana paranoja\nIzvršni direktor kompanije „Laboratorija Kasperski“ odbacio je optužbe da je njegova kompanija špijunirala svoje američke korisnike kao lažne i izazvao svoje tužioce da otkriju kako se njegov softver bavio ovom navodnom delatnošću.\nAmerika u hipnozi: Pronađi Ruse, pronađi Ruse, pronađi Ruse...\nAmerički senatori kao da nemaju preča posla nego da u svemu traže „ruski trag“, kaže za Sputnjik Oleg Matvejčev sa ruske Visoke škole ekonomije povodom saslušanja predstavnika kompanije „Tviter“ u Odboru za obaveštajne službe Senata SAD.\nNiskofrekventni zraci kose američke diplomate\nMisteriozni navodni napad na američke diplomate koji su službovali na Kubi povlači pitanja koja više veze imaju sa filmovima o Džejmsu Bondu nego sa realnošću.\nZašto Hojt Ji preti Srbiji — panika ili paranoja\nAmerički javni pritisak povodom rusko-srpskog centra u Nišu predstavlja kombinaciju velikog straha i preventivnog dizanja galame. Moguće da sve ima veze i sa izborom novog srpskog premijera.\nUzbuna: Ukrajinci podigli vojsku zbog Rusa, Srba i Belorusa\nUkrajina je podigla borbenu gotovost zbog „Slovenskog bratstva”, saopštio je predstavnik Ministarstva odbrane te zemlje Andrej Lisenko, prenosi „Ukrajinska pravda”. „Kakva fantazija, kakvo ludilo, ovo nisu antiukrajinske, već antiterorističke vežbe”, objašnjava za Sputnjik vojni analitičar iz Minska Aleksandar Špakovski.\nParanoja: Ruski hakeri izazivaju kolaps u saobraćaju i bračne svađe\nKolumnista kanadskog lista „Toronto star“ Vinaj Menon ismejao je paranoju od ruskih hakera koja je obuzela Zapad. Prema njegovom mišljenju, ako se panika usled „sajber-napada“ nastavi, uskoro će za sve neprijatnosti koje donosi svakodnevica biti optuživani hakeri.\nRusija — večna paranoja Zapada\nU protekle dve godine izraz „ruski hibridni rat“ postao je neodvojivi atribut u govorima političkih, novinarskih i naučnih krugova zapadnih zemalja.\nU Velikoj Britaniji veliki deo populacije bi svoju zemlju najradije video izvan EU. Sve što se govori i čini iz Evrope na britansko javno mnenje nema nikakvog uticaja, ali situacija se menja kada poruke počnu da stižu iz Vašingtona.\nRuska pretnja ili paranoja NATO-a\nTalas paranoje koji su pokrenule Sjedinjene Države nakon što su Rusiju proglasile glavnom pretnjom, zahvatio je svet. Vašington je time poslao jasan signal svojim evropskim partnerima i automatski je rasplamsao antirusku histeriju u zemljama severoistočne Evrope.\nMI 6 u paranoji: Čuvajte se fatalnih ruskih špijunki\nDžejms Bond bolje da se pripazi sledeći put kad sretne zanosnu plavušu na nekoj od svojih tajnih misija. Može da se ispostavi da je devojka zapravo ruski špijun i da ju je lično Kremlj poslao da „iščačka“ poverljive informacije od britanskih tajnih agenata.\n13:37 Vučić: Odgovorićemo vladstodršcima u Crnoj Gori onako kako zaslužuju\n13:30 Vesti: Koje je poruke u Srbiju doneo prvi saradnik Lavrova /video/\n13:25 Predsednik Nemačke: Rat Hitlera protiv Sovjetskog Saveza – krvavo varvarstvo\n13:23 Otvorene granice EU za građane Srbije\n13:10 Miki Aleksiću ponovo produžen pritvor


Robert Redford: Glumac koji je nadrastao Holivud\nNa listu laureata prestižne nagrade za životno delo “Čaplin”, koju dodeljuje Filmsko društvo Linkoln centra, i koja pored doprinosa američkoj kinematografiji podrazumeva i angažman umetnika, ove godine upisuje se holivudski glumac, reditelj i producent Robert Redford.\nPriznanje koje nosi ime legendarnog komičara (prvi laureat 1972. bio je upravo Čarli Čaplin), Redfordu je dodeljeno zbog nemerljivog uticaja na filmsku umetnost, a pre svega kao osnivaču najvećeg svetskog festivala nezavisnog filma “Sandens” i borcu za ljudska prava. Treća nagrada za životno delo koju slavni glumac i reditelj dobija u karijeri – 2002. dobio je počasnog Oskara, a pre toga nagradu “Sesil B. Demil”, biće mu uručena na svečanoj ceremoniji u Njujorku aprila iduće godine, i ona Redforda apsolutno definiše među one umetničke i intelektualne ličnosti koje su po mnogo čemu nadrasle Holivud i samu kinematografiju.\nPočetak njegovog puta ka ovom visokom mestu nije, međutim, bio tako obećavajući – želeo je da bude slikar, i to kada je 1955. izgubio stipendiju kao bejzbol igrač na Univezitetu u Koloradu, i upisao studije slikarstva na Institutu u Bruklinu. Tada je paralelno išao i na časove pozorišnog dizajna na Američkoj akademiji dramskih umetnosti u Njujorku, ali je 1957. odustao i od tih studija. Karijeru glumca započeo je 1959, kada je debitovao na Brodveju jednom malom ulogom, a zbog izgleda koji je na svaku Amerikanku delovao kao “milion dolara” – plave kose, krupnih očiju i očaravajućeg osmeha, počeo je da se pojavljuje u nekoliko televizijskih serija.\nRedford se prvi put pojavio na filmu 1962, zajedno sa Sidnijem Polakom i Tomom Skeritom, u drami Njar Hunt, koja je govorila o poslednjim danima Korejskog rata. Tri godine kasnije došao je film “Sve o Dejzi Kalver”, u kom je igrao filmsku zvezdu, biseksualca, a partnerka mu je bila Natali Vud. Bili su zajedno i 1966. u filmu Sidnija Polaka “Prokleti posed”, u kom je Redford opet igrao njenog ljubavnika, a Natali Vud bila je i njegova prva romansa u Holivudu. Iste godine prvi put je snimao i sa Džejn Fondom, koja će profesionalno postati jedna od njegovih omiljenih partnerki – posle “Potere bez milosti” Artura Pena gde je igrao begunca, došla su ostvarenja “Bosi u parku” i Polakov “Električni konjanik”.\nKrajem sedamdesetih, Redford se polako već pozicionirao kao zvezda i zavodnik, ali je, kako je kasnije sam izjavljivao, bio “zabrinut zbog svog imidža muške plavokose starlete”. Zbog toga je odbio uloge u “Ko se boji Virdžinije Vulf” i u “Diplomcu”, ali je prihvatio da igra Sandens Kida u filmu koji će ostati jedan od najvećih hitova svetske kinematografije – “Buč Kasidi i Sandens Kid” Džordža Roja Hila iz 1969, u kom mu je partner bio Pol Njumen, učvrstio ga je kao novog holivudskog stara, a njegov filmski i privatni imidž definitivno je stavio u okvir darovitog, inteligentnog, pouzdanog, ponekad ciničnog i dobrog čoveka.\nHilov vestern “Buč Kasidi i Sandens Kid” dobio je devet nagrada BAFTA i inkasirao je stotine miliona dolara u bioskopima širom sveta, a Redford je od novca koji je zaradio igrajući Sandens Kida nekoliko godina kasnije osnovao danas već kultni Sandens filmski festival nezavisnog filma, Sandens institut, Sandens katalog i Sandens kanal. Plavokosi lepotan postajao je idol i mnogih generacija muškaraca, pogotovu posle političke satire “Kandidat” iz 1972. I sledeća godina, 1973, bila je velika za Redforda. Sa Barbrom Strejsend ostvario je filmsku magiju u ljubavnoj drami “Devojka koju sam voleo”, kako je zapisao reditelj Sidni Polak. Čaroliju sa “pokretnih slika”, uzbudljiva židovka i zgodni protestant, kako je Redford nazvao junake filma koje su igrali, nastavili su i privatno, iako i ta romansa nije dugo trajala. Onda je došla kriminalistička komedija “Žaoka”, u kojoj je opet briljirao sa Polom Njumenom, kultni hitovi “Veliki Getsbi”, “Tri kondorova dana”, “Svi predsednikovi ljudi” sa Dastinom Hofmanom koji je i producirao.\nFilm “Svi predsednikovi ljudi”, u kom je oživeo lik novinara Boba Vudvorda, Redford i danas ocenjuje kao najbolje ostvarenje o novinarskoj profesiji svih vremena.\n– Dastin Hofman i ja igrali smo novinare “Vašington posta” koji su otkrili aferu “Votergejt”, posle koje je američki predsednik Ričard Nikson morao da ode sa vlasti. Prilično je očigledno da je novinarstvo od tada u opadanju, samo što u to vreme nisam mogao ni da pretpostavim da će to biti tako brzo i drastično – da će nestati pravila profesionalizma kojima se novinarstvo rukovodilo, i da će odgovornost ustupiti mesto brzom senzacionalizmu. Zato su dokumentarni filmovi danas tako važni, jer su bolji oblik istine – izjavio je Redford, koji je po političkom opredeljenju liberal, angažovan u borbi za ljudska prava, prava američkih domorodaca, i u pokretu za zaštitu životne sredine.\nZa prvi rediteljski film “Obični ljudi” Redford je 1980. dobio i prvog Oskara u karijeri, pre toga i Zlatni globus, a u narednim godinama u kojima je bio zaokupljen rediteljskim i producentskim radom ipak nije napuštao glumu. Publika ga pamti u Polakovoj romantičnoj drami “Moja Afrika” koju je snimio sa Meril Strip, “Nepristojnoj ponudi”, hitu “Nešto sasvim lično” u kojem je uz Mišel Fajfer ostvario savršen lik.\nRedford je režirao i adaptirao roman Nikolasa Evansa “Šaptač konjima”, “Legendu o Badžeru Vensu”, a 2001. vratio se filmu opet kao glumac, u liku vremešnog agenta CIA u hitu “Zanimanje špijun”. Pojavio se i kao osramoćeni general u političkom trileru “Poslednja bitka”, a u trileru “Preteća čistina” partnerka mu je bila Helen Miren. Nakon toga, 2004. producirao je “Dnevnik Če Gevare”, dok je u “Senima prošlosti” oduševljavao publiku zajedno sa Dženifer Lopez…\nJedan od najcenjenijih glumaca, uprkos brojnim nominacijama (više od deset), ipak nikada nije osvojio Oskara za najbolju ulogu. Ali, iako mu najslavnija nagrada možda i nedostaje u ovom segmentu, ime Roberta Redforda danas je filmska institucija.


Njegov pomoćnik u narednom četvorogodišnjem mandatu biće Miloš Gobeljić. Novoizabrani predsednik prošao je dug i uspešan put od talentovanog početnika do titule šampiona, nanizavši 30 profesionalnih pobeda bez poraza.\nU svom izlaganju, po izboru na čelnu funkciju nekada jednog od najuspešnijih sportova u našoj zemlji, Borovčanin je izneo plan i program i po svoj pilici će, poznajući njegovu veru u uspeh, uz maksimalan rad, ponovo vratiti naš boks na nivo koji i zaslužuje.\nPrioritet novog predsednika je aktiviranje besplatne škole boksa na teritoriji cele Srbije, edukacija trenera da stvaraju bokserske šampione i povratak srpskog boksa na međunarodnu scenu.\n"Već od 1. novembra naša reprezentacija, posle tri godine pauze, ide na tronedeljne pripreme pred takmičenje "Zlatna rukavica" koje će se održati u Areni 25. novembra 2017. Hvala Aleksandru Vučiću, predsedniku Srbije na podršci i obezbeđenim uslovima, kako bi ovo nekada prestižno takmičenje ponovo ugledalo svetlost dana. Bez države boks ne može na šampionski vrh", istakao je Borovčanin.\nNA NOVOM ZADATKU Evo ko vraća sjaj srpskom boksu /VIDEO/


Republika / Neverovatna priča: Beograđanin u Nemačkoj pustio detetu crtani, a onda morao da plati 950 EVRA\nDete je naime, skinulo crtani film "Storks", preko veb stranice "Popkorn", "zakačeno" na internet domaćina, a samo posle 48 sati kompanija "Vorner bros", poslala je pismo da gledanje mora da se plati, pišu "Večernje novosti".\nKako objašnjava Veličković, račun je plaćen kako domaćin u Nemačkoj ne bi imao probleme, jer je navedena njihova IP adresa.\nNisu uspeli da obiju bankomat pa ga lepo odneli kući\nAdvokat Nemanja Veličković objašnjava da "Popkorn" omogućava korisniku da ga koristi pod određenim unapred propisanim uslovima.\n- Deluje malo neverovatno da je naplaćena usluga na takav način - kaže on. Međutim, treba imati u vidu da ukoliko se poštuju svi propisani uslovi potpisani ugovorom, onda to ne može da im se dogodi. Ako je ugovor ispoštovan, šteta bi trebalo da bude naplaćena, prema mom mišljenju, onome ko je uslugu pružio, u ovom slučaju "Popkornu".\nPopkorn", u Srbiji ima veliki broj korisnika i radi po principu "instaliraj i gledaj". Korisnik može veoma lako da napravi spisak za gledanje ili da označi omiljene filmove.\nCrtani film Gledanje Naplata Novac Nemačka Popkorn\n15.000 pokojnika duguje "Infostanu": Naslednici bi OVO trebalo da imaju u vidu, da ne bi bili neprijatno iznenađeni


Cveće i mi: nova reklamna kampanja Prada Resort 2020 - GRAZIA Srbija\nCveće i mi: nova reklamna kampanja Prada Resort 2020\nItalijanska modna kuća Prada predstavila je reklamnu kampanju za svoju kolekciju Resort 2020.\nU kampanji modeli poziraju s buketima cveća koji su umotani ne u smeđi papir, već u štampane okvire nove kampanje. Za snimanje kampanje Prada poziva dva fotografa odjednom - Japanca Keizo Kitajima i Drju Vikersa iz Njujorka. Prvi je poznat po spontanim slikama i izveštajima o uličnom životu. Drugi se savršeno slaže s lakonskim elegantnim portretima, naglašavajući tihe ljudske emocije uz pomoć crno-belih okvira.\nSlike nove Prada reklamne kampanje igraju na dualnost između crno-belih portreta i boja, dinamične slike talentovanih modela, uključujući Freju Behu Eriksen, Leki Boling, Saru Blomkvist, Stelu Džons, Ksiao Ven Ju itd.\nPored toga, Prada se udružio sa odabranim cvećarama širom sveta radi posebnog projekta. Od 14. novembra, cvećare u Parizu, Londonu, Njujorku, Milanu, Moskvi, Šangaju i Tokiju pakovaće bukete u papire sa slikama iz reklamne kampanje.\nNa sajtu brenda Prada dostupna je specijalna interaktivna stranica na kojoj će svaki obožavalac brenda moći da postavi svoju fotografiju sa Prada buketom. Takođe možete deliti slike na društvenim mrežama pomoću hashtaga #PradaSeditiousSimplicity.\nPromocija će se održati tokom dve nedelje, a pakovanje je potpuno besplatno.\n#Prada Resort 2020


Da li Bušova administracija može da odgovori na brojne globalne krize?\n19 jul, 2006\nAdministracija predsednika Buša suočena je sa nizom simultanih spoljnopolitičkih kriza - geografski rasprostranjenih od Bliskog istoka do Korejskog poluostrva. Američka vojska je već ozbiljno opterećena obavezama u Iraku i Avganistanu, pa neki stručnjaci za međunarodnu politiku kažu da predsednik Buš nema na raspolaganju toliku fleksibilnost da odgovori novim globalnim izazovima- od novih sukoba na Bliskom istoku preko pogoršanja bezbednosne situacije u Avganistanu... do tekućeg nasilja u Iraku,Administacija predsednika Buša uhvaćena je u vrtlog globalnih kriza.\nKen Polak, stručnjak za Bliski istok na Brukingsovom institutu u Vašingtonu smatra da nema sumje da čitav niz problema na planu inostrane politike, sa kojim je suočena administracija predsednika Buša, uz tekući rat u Iraku i tamošnje nevolje, ograničavaju administraciji slobodu manevrisanja..\nOn i drugi eksperti za inostranu politiku kažu da je Bušova administracija suočena sa tako dugom listom svetskih problema da je izgubila moć koju je svojevremeno imala u inostranoj politici. Izrael i ekstremistička grupa Hezbolah u Libanu sve se žešće napadaju.\nIran nije odgovorio na zahtev da suspenduje svoj nuklearni program, a bombaši samoubice u Avganistanu usvajaju taktiku iračkih pobunjenika. Istovremeno, rat u Iraku i dalje besni, a neki smatraju da su Sjedinjene Države izgubile dobar deo medjunarodne podrške za napore u izgradnji demokratije u tom regionu.\nLorens Korb je bio pomoćnik sekretara za odbranu predsednika Ronalda Regana.\n”Doktrina predsednika Buša propala je na suočavanju sa realnošu. Nemoguće je voditi preventivne ratove protiv svih svojih neprijatelja“, kaže Korb.\nJedan broj stručnjaka ukazuje na to da zemlje poput Irana i Severne Koreje koriste priliku za, kako je one vide, slabu poziciju Sjedinjenih Država.\nDaniel Pletka je podpredsednik odseka za međunarodne studije u vašingtonskom institutu American Enterprise:\n”Percepcija drugih - posebno zemalja koje imaju interese suprotne američkim - je da smo zaglibljeni, izmoreni i zapleteni u Iraku i da je sada dobar momenat da testiraju snagu i odlučnost Amerike“, smatra Pletka.\nSeverna Koreja je nedavno izvršila probu sedam raketnih projektila. Savet bezbednosti Ujedinjenih nacija je usvojio rezoluciju kojom se zahteva da Pjonhgjang suspenduje svoje balističke testove, ali ipak, bivši visoki funkcioner Stejt Departmenta, Rendal Šrajver, veruje da administracija predsednika Buša nije dovoljno fokusirana diplomatijom u Aziji:\n”Mislim da nije tajna da rat na Bliskom istoku, uz ostale izazove sa kojima se suočavamo, oduzima vreme, pažnju i resurse. Medjutim, ja mislim da Azija mora da bude prioritet“, kaže Šrajver.\nFunkcioneri Bušove administracije kažu da su Sjedinjene Države u mnogo boljoj diplomatskoj poziciji sada, nego što su bile u vreme prvog Bušovog predsedničkog mandata. Diplomate su angažovane u mnogo agresivnijoj multilateralnoj diplomatiji nego ikada ranije, ali većina stručnjaka za inostranu politku saglasna je da Bušova administracija trenutno ima toliko preuzetih obaveza širom sveta, da možda nije u stanju da deluje unilateralno, kao što je to činila u prošlosti.


Srebrnjak za prvorođenu bebu u u 2017.godini – Podrinske\nSrebrnjak za prvorođenu bebu u u 2017.godini\nGradonačelnik Šapca Nebojša Zelenović posetio je u nedelju Porodilište u Opštoj bolnici Šabac i uručio poklon pakete porodiljama, a prvorođenoj bebi u novoj godini, pored poklona, srebrnjak sa grbom Grada Šapca.\nPrva beba rođena u ovoj godini je dečak Veljko. Dragana Vasiljević, majka dečaka, rekla je da porođaj dobro prošao, a da Veljka kod kuće čekaju dva starija brata, Vukašin i Vasilije.\nGradonačelnik Zelenović je napomenuo da od posete prodilištu i novorođenim bebama nema lepšeg načina da se započne svaka nova godina.\n-Prva beba u 2017. godini rodila se u kasnim popodnevnim satima, a sve nas je obradovala informacija da je to jedan lep i zdrav dečak. Čestitam porodici Vasiljević i želim im sreću i uspeh u 2017. godini. Naš zadatak je da svakoga dana, a ne samo prvog dana u godini, brinemo o bebama i njihovim majkama. Tradicionalno, prvorođena beba u novoj godini dobila je poklon srebrnjak sa grbom Grada i paket opreme za novorođenče. I za ostale bebe, koje su u porodilištu, obezbedili smo poklon pakete, kako bi na simboličan način, novim građanima Šapca i njihovim mamama, uručili prve poklone, rekao je gradonačelnik i zahvalio se svim lekarima i sestrama koji brinu o njima.\nDanijela Ciganović Zablaćanski, dežurni lekar, kazala je da je porođaj dobro prošao zahvaljujući dežurnoj ekipi u Bolnici. Ona je rekla da je u 2016.godini rođeno 1307 beba, 657 dečaka i 650 devojčica. Pohvalno je da je u prošloj godini bilo i 15 blizanačkih trudnoća.


OGLAS ZA POSAO - Radio-televizija Unsko-sanskog kantona\nSve vijesti koje uključuju pojam: OGLAS ZA POSAO\nOglas za posao: U potrazi smo za članovima tima koji su spremni raditi u dinamičnom radnom okruženju, posjeduju želju za učenjem i usvajanjem novih znanja, entuzijazam i visoki stepen motiviranosti za rad kao i orijentisanost na timski rad i suradnju. Ako tražite izazov i priliku za rad u našem hotelu Una park resort koji ...\nPartner mikrokreditnoj fondaciji potreban je Kreditni službenik za rad na području opštine Bužim. Za prijavu na oglas potrebno je da imate VSS (ECTS 180 bodova) iz oblasti ekonomije, marketinga ili društvenih nauka, vozačku dozvolu B kategorije i dobro vozačko iskustvo, da poznajete lokalnu zajednicu i da ste spremni ...\nPartner mikrokreditnoj fondaciji potreban je Kreditni službenik za rad na području opštine Bihać. Za prijavu na oglas potrebno je da imate VSS (ECTS 180 bodova) iz oblasti ekonomije, marketinga ili društvenih nauka, vozačku dozvolu B kategorije i dobro vozačko iskustvo, da poznajete lokalnu zajednicu i da ste spremni ...\nPOZICIJE: Elektrotehničar (električar), 1 izvršilac Mašinski tehničar (kotlovničar, serviser HVAC instalacija), 1 izvršilac Za potrebe održavanja tržnog centra CITY CENTER CAZIN, Mala Lisa bb, tražimo iskusne osobe, kako bismo osigurali najviši nivo usluge održavanja tržnog centra. ODGOVORNOSTI: Elektrotehničar ...\nPOZICIJA: Osoba za rad na info pultu, 2 izvršioca Za potrebe rada na info pultu tržnog centra CITY CENTER CAZIN, Mala Lisa bb, tražimo iskusne osobe, kako bismo osigurali najviši nivo usluge za naše posjetitelje. ODGOVORNOSTI: Vođenje info pulta (rad na info pultu, komunikacija sa posjetiteljima centra, ...\nPOZICIJA: Marketing, 2 izvršioca Za potrebe rada u marketing službi tržnog centra CITY CENTER CAZIN, Mala Lisa bb, tražimo iskusne, profesionalno orijentirane osobe, kako bismo osigurali najviši nivo usluge za naše posjetitelje. Odgovornosti: Utvrđivanje marketinških ciljeva, Sudjelovanje ...


10-06-2019 14:29 Svet Planeta\n„Tamo će biti mnogo provokacija i uopšte cvetanje šverca oružja, nafte i artefakata, narkotika zbog agresivne politike mešanja spolja u unutrašnje stvari država“, rekao je Lavrov tokom pres-konferencije.\n„U Idlibu, u idlibskoj zoni deeskalacije, ima mnogo oružja zapadne proizvodnje“, dodao je on.\nOn je obećao da Rusija i sirijska vojska neće ostaviti bez odgovora akcije terorista u Idlibu, za teroriste neće biti milosti.\nPo njegovim rečima, treba odvojiti teroriste od naoružane opozicije.\n„Glavnu ulogu u tome treba da ima Turska, u skladu sa dogovorom koji je bio zaključen između predsednika Putina i Erdogana“, rekao je Lavrov.\nŠiptari spremaju doček još jednom američkom državniku! Više o tome OVDE!


Danas: Bez diplomatskog statusa za Rusko-srpski humanitarni centar u Nišu\nRusko-srpski humanitarni centar u Nišu neće dobiti željeni diplomatsk status u Srbiji, a nije poznato da li je predsednik Srbije Aleksandar Vučić saopštio takvu odluku predsedniku Rusije Vladimiru Putinu tokom svoje nedavne posete Moskvi.\nOvu informaciju preneo je beogradski dnevnik Danas pozivajući se na neimenovani izvor iz vrha vlasti u Srbiji.\nTakođe, list piše da njegovi sagovornici ne znaju da li će i kada takav stav biti saopšten i široj javnosti u Srbiji, osim da se odluka o tome da se Centru u Nišu ne dodeljuje specijalni status nije promenila još od 2014. godine, kada je, nakon što je NATO počeo da uživa diplomatski status na teritoriji Srbije, isto to kategorički zatražila i Rusija za svoj humanitarni centar.\nPodsetimo, pitanje koje se već dugo postavlja u javnosti je zbog čega je tom centru, ako je zaista humanitarni, uopšte potreban diplomatski status, pošto to nije uobičajena praksa u svetu.\nDanas piše da nije uspeo da u vrhu vlasti dobije potvrdu informacije iz diplomatskih izvora o tome da je predsednik Srbije tokom susreta sa predsednikom Rusije raspravljao o tome da se nađe kompromisno rešenje koje bi podrazumevalo specijalni status za osoblje, ali ne i za tranzit robe, što je, prema saznanjima Danasa, zapravo i jedini problematični aspekt ovog pitanja za EU i SAD.\nVažnost statusa za tranzit robe, koja bi u slučaju dodeljivanja specijalnog karaktera, mogla da slobodno i bez ikakve provere ulazi i prolazi kroz Srbiju, jeste presudna i za rusku stranu, pa je teško pretpostaviti da bi takvo rešenje bilo prihvatljivo. Na zahtevu za neometani tranzit robe zasnivaju se pretpostavke o tome da je cilj Centra da preraste u "špijunski", ili pak da se dalje u tom smeru razvija, o čemu uveliko govore i NATO zvaničnici.\nArne Sanes Bjornstad, norveški ambasador u Beogradu, otvorio je u nedavno upravo taj problematičan aspekt ove teme, ukazujući na to šta bi svediplomatski status za Rusko-srpski centar u Nišu omogućio Rusiji.\n"Koliko ja mogu da razumem, ključna prednost posedovanja punog diplomatskog statusa je u tome da možete uvoziti robu u Srbiju ili tranzitirati kroz nju bez prava srpskih vlasti da robu i kontrolišu. Može se reći da se deo sumnjičavosti uperene protiv Centra može objasniti zahtevom da bude izuzet od nadzora srpskih vlasti, koje verovatno nikada ne bi odbile uvoz ili tranzit robe za humanitarne potrebe", rekao je norveški ambasador za Danas, ukazujući na to da niko ne bi znao koja sve vrsta opreme i robe bi mogla da se nađe u Centru u Nišu.\nSama premijerka je, pre dva dana, izjavila da će Vlada doneti odluku "u skladu sa najboljim interesima zemlje", napominjući da je srpska spoljna politika transparentna. Premijerka je kazala i da se strateško opredeljenje Srbije ka Evropskoj uniji ne dovodi u pitanje, te da je jasno da će politika Vlade u svakom slučaju voditi ka tom cilju, podseća Danas.


Na Kosovo sa pasošima - Biznis i Finansije\nHome\tVestiBiznis & Finansije\tNa Kosovo sa pasošima\nAlternativa uvođenju pasoške kontrole je da Beograd i Priština postignu “međudržavni sporazum”, sličan onom kakav Kosovo ima sa Albanijom i Crnom Gorom.\n“Kosovo je bilo kooperativno u pogledu vizne liberalizacije građanima Srbije i sada očekuju kompenzaciju, da i Srbija bude kooperativna u procesu ukidanja viza kosovskim građanima. Srbija i EU su se dogovorile da se vizna liberalizacija ne odnosi na Srbe s Kosova, tako da oni neće biti posebno pogođeni ovom novom merom. A, da su oni izuzeti iz institucionalnog sistema Srbije, vidi se čak i kod plaćanja kazni za saobraćajne prekršaje. Srbi s KiM, kao i svi stranci, kada u Srbiji naprave prekršaj u saobraćaju moraju odmah da plate kaznu, a ne da im se piše iznos, pa da naknadno prolaze kroz razne procedura plaćanja. Uostalom, i njihovi pasoši su posebno obeleženi”, rekao je Janjić Danasu.


Sve iz početka: Javna rasprava o nacrtu LOKALNOG ANTIKORUPCIJSKOG PLANA\nLokalne vesti - Petak 19.07.2019 - 10:53\nU ponedeljak 22. jula, u velikoj sali Skupštine grada biće održana javna rasprava povodom revidiranog Nacrta Lokalnog antikorupcijskog plana za grad Vranje.\nNemanja Nenadić (levo) pružio je stručnu podršku FOTO: vranje.org.rs\nPo rečima zamenika gradonačelnika Nenada Antića, predsednika radne grupe, održano je desetak sastanaka, na kojima je vršeno usklađivanje ovog dokumenta sa modelom koji je izdala Agencija za borbu protiv korupcije.\nReviziju Nacrta Lokalnog antikorupcijskog plana, Vranje je radillo u saradnji sa USAID-om i organizacijom Transparentnost Srbija.\nJavna rasprava počinje u 12 sati, a učestvovaće i Nemanja Nenadić, programski direktor Transparetnosti Srbije, koji je pružio stručnu podršku u reviziji ovog dokumenta.\nPozivaju se građani da prisustvuju javnoj raspravi i konstruktivnim predlozima daju doprinos u konačnom definisanju Lokalnog antikorupcijskog plana.\nNa taj način stvaraju se i uslovi za formiranje Lokalnog antikorupcijskog foruma (LAF), koji treba da prati primenu antikorupcijskih mera iz ovog dokumenta.\nOvim počinje novi proces formiranja LAF-a, nakon što je pre dve godine taj posao zaustavljen pred sam kraj celokupnog posla.\nIako je Vranje bilo gotovo pred samim formiranjem LAF-a, izbor članova je stopiran zbog toga što je jedna od kandidatkinja u međuvremenu odustala od članstva.\nPrema proceduri, za izbor članova LAF-a se formira specijalna komisija, koja se bira na osnovu ustanovljene procedure.\nOvo telo bi trebalo da bude sastavljeno od predstavnika civilnog društva, medija, akademske zajednice i preduzetnika, dok će ciljne grupe biti organi i institucije lokalne samouprave, javna preduzeća, političke stranke, organizacije civilnog društva i mediji.


RTS :: Humor i humanost u Čivijaškoj republici\nDruštvo Humor i humanost u Čivijaškoj republici\nnedelja, 21. apr 2019, 12:00 -> 12:45\nDa bi pružili nadu, vratili osmeh na lice i olakšali život svojim sugrađanima, Šapčani su organizovali manifestaciju "Ulica humanih Čivijaša". Samo od prodaje izloženih proizvoda u centru grada, prikupljeno je oko 150.000 dinara, a sva sredstva biće uplaćena na račun Fonda za lečenje dece obolele od retkih i teških bolesti.\nKada je saznala da joj dete ima redak genetski poremećaj, Katarina Ivanović prvo je prošla faze preispitivanja i prihvatanja a zatim odlučila da se bori i osnovala udruženje, "Da budemo svi jednaki". Za sve što radi, snagu joj daje dvoipogodišnja Nikolina.\n"Deca sa smetnjama u razvoju su veliki borci i svi roditelji su veliki ratnici zbog svoje dece, jer oni zaslužuju da se borimo za njih. Decu sa smetnjama u razvoju treba prihvatiti u društvu. Ja sam nekada mislila da ću svoje dete učiti o svetu, a danas svet učim o svom detetu", rekla je Katarina Ivanović osnivač udruženja "Da budemo svi jednaki".\nPredstavnici šabačkih škola i udruženja prodavali su bedževe, unikatne kutije i korpe i svojim sugrađanima poslali poruke podrške, ljubavi i solidarnosti.\n"Došli smo da se igramo, da se družimo i da pokažemo celom svetu da su sva deca ista", istakla je Sara Stošić, učenica šabačke škole.\nUčenica Slavica Koprić dodala je da se nada da će ova manifestacija prerasti u tradiciju.\nPored humora po kojem su prepoznatljivi, stanovnici Čivijaške republike pokazali su i svoju humanu stranu.\n"Veliki broj ljudi dobrog i humanog srca učinili su da Gospodar Jevremova ulica u Šapcu bude srce Čivijaške republike i da svi zajedno damo doprinos i pomognemo našim najmlađim sugrađanima kojima je pomoć najpotrebnija u ovom trenutku", rekao je Srđan Mitrašinović, direktor Turističke organizacije grada Šapca.\n"Ulica humanih Čivijaša" je najmlađa, 35. manifestacija u kalendaru Turističke organizacije grada Šapca. Pored muzičkih i plesnih grupa, svoj doprinos danu solidarnosti, dali su i ugostitelji.\n(nedelja, 21. apr 2019, 22:52) - anonymous [neregistrovani]\nZaista lepo i korisno za\ncitavo drustvo. Primite nase srdacne cestitke i svu nasu misleonu i solidarnu energiju za nastavak rada, jer nije sve lako, ali lakse je u zajednici.


BAROZO I VUČIĆ: Hrabre reforme Vlade Srbije\nBAROZO I VUČIĆ: Hrabre reforme Vlade Srbije\nBivši predsednik Evropske komisije Žoze Manuel Barozo izjavio je danas na sastanku sa premijerom Srbije Aleksandrom Vučićem da su reforme koje Vlada sprovodi hrabre i opravdane i da je uveren da će dati očekivane rezultate.\nPremijer Vučić je istakao značaj strukturalnih reformi koje Vlada sprovodi u cillju poboljšanja ekonomske situacije u zemlji i stvaranja povoljnih uslova za ulaganja stranih investitora, saopšteno je iz Kancelarije za saradnju sa medijima Vlade.\nTokom susreta bilo je reči o sednici Saveta bezbednosti Ujedinjenih nacija o Izveštaju o radu UNMIK-a na Kosovu i Metohiji. Srpski premijer je izrazio očekivanje da će dijalog između Beograda i Prištine uskoro biti nastavljen.\nBarozo je pohvalio nastavak procesa pomirenja, kao i doprinos Srbije miru i stabilnosti u regionu i pružio je punu podršku evropskom putu Srbije izrazivši nadu da će ona postati punopravni član evropske porodice, navedeno je u saopštenju.


Naslovnica Društvo Nisu baš svi isti: Dok u RS-u smeta “arlaukanje” sa džamija, u...\nDa su svi isti te da su svi imali podjednaku ulogu u ratnim zločinima i etničkom čišćenju, retorika je na kojoj pojedine strukture u našoj zemlji temelje svoju viziju procesa pomirenja. Dvije decenije poslije ratnih dešavanja, metode kojima se pokušava utjecati na demografsku sliku i opstojnost države BiH bitno su drugačije, ali je ideja ostala gotovo pa nepromijenjena. Odgovornost za takvo stanje ponovo se pokušava “ravnomjerno raspodijeliti”.\nEzan sa obnovljenih, a u ratu porušenih džamija na prostoru entiteta RS za Milorada Dodika je “arlaukanje” koje traumira Srbe, uznemirava ih i obara cijenu njihovih nekretnina. Bošnjaci koji su se vratili ili se namjeravaju vratiti u svoje prijeratne domove u istočnoj Bosni, iz kojih su svojevremeno protjerani, za vlast u tom bh. entitetu su “okupatori Drine”, njihova imovina se otima, a jezik se ne zove bosanski već onako kako Dodik smatra da bi se trebao zvati.\nMeđunarodnim presudama i presudama domaćih sudova utvrđeni zločini nad nesrbima u entitetu RS se ne priznaju, zločini se negiraju, vrata entitetskih institucija za preživjele su zatvorena, a identitet napadača na povratnike po tradiciji ostaje misterija.\nUprkos nastojanju vlasti u entitetu RS da izjednači i poslijeratnu odgovornost za narušene međunacionalne odnose, nedovoljno uspješan proces povratka i opće stanje u zemlji, zvono pravoslavne crkve u FBiH još nikoga nije “uznemirilo”, kakav je to, sudeći prema Dodikovim izjavama, slučaj sa džamijama u entitetu RS.\nPored pravoslavnih crkvi koje su iz rata izašle neokrnjene na područjima koje je kontrolirala Armija RBiH, politika sa kojom Dodik pokušava podijeliti odgovornost za postojeće stanje i odnose radi na izgradnji novih vjerskih objekata. Posljednji takav primjer je parohijski dom Srpske pravoslavne crkve u naselju Krtova, čiju će izgradnju, na osnovu ugovora kojeg je u subotu potpisao resorni ministar Edin Ramić, sufinansirati Federalno ministarstvo raseljenih osoba i izbjeglica.\nIzjave o srpskim povratnicima kao okupatorima svojih domova ili negiranje postojanja srpskog jezika u režiji probosanski orijentiranih stranaka i njihovih zvaničnika teško je i zamisliti, a ne navesti primjer koji sugerira približno sličan odnos prema narodima i građanima BiH u poređenju sa onim kojeg propagira aktuelna vlast u entitetu RS.\nDok Dodik u javnosti gradi imidž velikog zaštitnika srpskog naroda, uglavnom na vrijeđanju nesrpskog stanovništva, za prava Srba u kantonima kojima vlada stranka njegovog prijatelja Dragana Čovića ne zalaže se on, već stranke koje oni nazivaju “bošnjačkim”. Ustavni sud FBiH je, podsjećanja radi, nakon apelacije federalnog premijera Fadila Novalića donio odlukuprema kojoj bi Srbi u Hercegovačko-neretvanskom, Zapadno-hercegovačkom i Posavskom kantonu trebali konačno da postanu konstitutivni, a srpski jezik i pismo ćirilica ravnopravni sa ostala dva jezika i pismom.\nŽrtve ovakve Dodikove politike nisu samo bošnjački i hrvatski povratnici, ili Srbi u dijelovima FBiH koje kontrolira HDZ, već i srpski narod u entitetu kojim on predsjedava. Dizanje tenzija, zatezanje međunacionalnih odnosa i prijetnje otcjepljenjem, kao paravan za katastrofalnu ekonomsku politiku koju vodi, ponajviše štete upravo Srbima u entitetu RS.\nPrethodni članakSpavala je s preko 1.000 muškaraca: Džaba, ne mogu da se obuzdam\nSljedeći članakZvizdić u Berlinu: Njemačka je spremna prihvatiti bh. proizvode


Prestanite da prodajete i uvećajte vaš profit — meetup u Startit Centru Subotica - startit\nPrestanite da prodajete i uvećajte vaš profit — meetup u Startit Centru Subotica\nDogađaj će biti održan u četvrtak, 13. septembra.\nŽeljko Crnjaković - 4. Septembar, 2018.\nNa ovom meetupu, koji će biti održan u četvrtak, 13. septembra u 18 časova, ćemo pričati o tome šta je to prodaja, njenim tehnikama i zašto bi trebalo da prestanete da razmišljate o tome kako da prodate, a samim tim da dođete do povećanja obima posla i profita.\nPosetioci će dobiti odgovore na sledeća pitanja:\nŠta ljudi najčešće misle kada kažemo prodaja? (a šta bi ona trebalo da bude)\nKako ljudi donose odluke o kupovini?\nKoja pitanja treba da postavimo (i odgovorimo) kako bismo bolje prodavali?\nKako se treba obraćati kupicma?\nKoji su najčešći mitovi u prodaji?\nKoje su najčešće greske koje prodavci rade?\nŽeljko Crnjaković je internet preduzetnik i osnivač agenicije za kreiranje digitalnog sadržaja Solutium, ali ujedno i koordinator InfostudHuba i Startit Centra Subotica. Tokom poslednjih pet godina radio je sa nekoliko internacionalnih kompanija, gde je pored projekt menadžmenta vodio odeljenja prodaje i prodavao usluge i proizvode u direktnoj komunikaciji klijentima širom sveta.\nDogađaj je zakazan za 13. septembar u 18 časova u Startit Centru Subotica (Korzo 1, na drugom spratu). Prisustvo je besplatno, uz prijavu na sledećem linku.


Petković: Pobeda Srpske liste, garant opstanka Srba na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti » Petković: Pobeda Srpske liste, garant opstanka Srba na KiM\nPetković: Pobeda Srpske liste, garant opstanka Srba na KiM\n15. februar 2021. Izvor: Tanjug\nPetković je rekao da su Srbi na KiM poslušali predsednika Aleksandra Vučića da glasaju za Srpsku listu, što je, kako je ocenio, doprinelo još jednoj istorijskoj i ubedlјivoj pobed te političke opcije, koja je osvojila svih 10 mandata u parlamentu.\nUz čestitke povodom Dana državnosti Srbije, posebno građanima na KiM, Petković je istakao da brojevi pokazuju da je Srpska lista osvojila 96,16 odsto glasova, što je procentualno više u odnosu na prethodne održane 2019.\nTo, kazao je, jasno govori o poverenju koje Srpska lista ima kod naroda na KiM, s obzirom na to da su druge dve srpske stranke koje podržvaju Albance, a koje predvode Rašić Slaviša Petković i Rada Trajković osvojile 3,85 odsto, dva odsto manje u odnosu na prethodne izbore.\nOsvojeni rezultat Srpske liste, istakao je Petkković na konferenciji za novinare, govori da će ta politička opcija isklјučivo odlučivati o budućnosti i sudbini Srba na KiM, u konsultaciji sa Beogradom.\nOcenio je da će postizborna situacija na KiM biti "teška i složena" i dodao da s tim u vezi očekuje pritiske Zapada na Beograd i predsednika Vučića.\nDodao je da izlaznost građana na izbore bila velika, uprkos lošim vremenskim uslovima u pojedinim delovima pokrajine.\n"Nisu poslušali one koje su pozivale na bojkot poput Mladena Đorđevića, Dragana Đilasa, Radu Trajković koji su želeli da pobede Kurti i da pobedi politika velike Albanije", rekao je Petković.\nOčekuje da će izborni rezultat albanskih političkih partija otežati dijalog Beograda i Prištine s obzirom na to da je Samoopredelјenje Alјbina Kurtija već poručilo da "dijalog nije na listi prioriteta".\n"Pobedom Samoopredelјenja u potpunosti se menja politka situacija na KiM. A ono što važno i to treba svi da razumemo jeste da su Beograd, država Srbija i predsednik Aleksandar Vučić za dijalog i da jedino kompromisnim reenjem i dijalogom možemo doći do istorijskog pomirenja srpskog i albanskog naroda", naveo je Petković i istakao da je to stav i većine država članica EU i najuticajnijih zemalјa sveta.\nIstakao je Beograd podržava posrednika EU u dijalog Miroslava Lajčaka i ima konstruktivan pristup prema tom procesu koji je u našem interesu.\n"Jer, dok imamo dijalog i o teškim problemima govorimo za briselskim stolom izbegavamo probleme na terenu", rekao je Petković i dodao da je kompromisno rešenje jedino moguće uz pristanak Beograda.\n"Ako neko pokušava ultimatumima i ucenama da dođe do rešenje od toga nema ništa", zaklјučio je Petković.


09.09.2020 u 08:23\nLajoš Vermeš – začetnik olimpijskih igara\nSUBOTICA – Na obali Palićkog jezera, 26. avgusta 1880. godine okupili su se sportisti spremni da se nadmeću u tri discipline: bacanju kugle, skoku udalj i rvanju. Rezultati koje su postigli možda nisu izlazili iz okvira tadašnjeg vremena, ali su upisani u svetsku istoriju sporta. Ove igre i u stručnoj literaturi priznate su kao preteča modernih olimpijskih igara, organizovanih 16 godina pre obnovljenih igara u Atini 1896. godine. Idejni tvorac, organizator i mecena, ali i kako su novinari onog vremena napisali, nosilac baklje koja će promovisati sport, kao do tada nepoznatu oblast čovekove aktivnosti, bio je plemeniti Lajoš Vermeš. Imućni veleposednik imao je sve uslove da život provede bezbrižno. Umesto toga, izabrao je da iskorači iz okvira svoje klase, predstava svog vremena o tome\n04.09.2020 u 21:44\nRekordan broj dece u subotičkim vrtićima\nSubotica – U obdaništa u Subotici i okolini, ovog septembra pošlo je više mališana nego ijedne godine ranije. Predškolska ustanova „Naša radost” upisala je 4.430 mališana, što je najveći broj upisane dece u jednoj godini od osnivanja ustanove. PU „Naša radost” nastavljač je najstarijeg obdaništa na Balkanu, osnovanog 1843. godine. Ove godine je upisano 100 dece više nego lane. „Smatramo da je na dobar upis uticalo pre svega što se mi na odgovarajući i stručan način brinemo o deci. Nije zanemarljivo i što imamo povoljne cene, a primetno je i da je sve više zahteva za institucionalnu brigu o deci zbog povećanog zapošljavanja roditelja”, kaže za „Politiku” Veljko Vojnić, tehnički direktor PU „Naša radost”. Ovaj podatak razlog je za radost u Subotici koja decenijama beleži negativan\n„Tatravagonka – Bratstvo” počela proizvodnju vagona\nSubotica – „Tatravagonka – Bratstvo” započinje proizvodnju novih vagona. Iz fabrike će od oktobra svaki dan na šine izlaziti novi vagon-cisterna. U dvorištu firme trenutno se gradi proizvodna hala i sa njenim završetkom i postavljanjem savremene opreme i tehnologije, početkom naredne godine, udvostručiće proizvodnju. Plan je da svakog meseca iz Subotice na evropske koloseke krene 40 novih šinskih vozila. Nakon dugog niza godina u kojima je fabrika radila reparaciju, reviziju i rekonstrukciju svih vrsta teretnih šinskih vozila, ovo predstavlja značajnu novinu. Fabrika „Bratstvo” osnovana je 1886. godine u Aleksandrovu, predgrađu Subotice i tokom duge istorije smenjivali su se periodi kada se bavila samo popravkom šinskih vozila sa kratkotrajnim periodima kada su teretni vagoni u\n24.01.2022 u 11:59\nGradonačelnici Bujanovca i Preševa protiv oštrih antikovid mera na Kosmetu\n24.01.2022 u 11:57\nIzbacili golo dete na mraz zbog lošeg ponašanja\n24.01.2022 u 11:54


Lavrov: Evropa se odrekla hrišćanskih korijena\nMoskva je veoma zabrinuta zbog odluka određenih evropskih zemalja da demoliraju ili promijene svrhu nekoj hrišćanskoj bogomolji, rekao je šef ruske diplomatije Sergej Lavrov.\n- Aktuelni napori male grupe zemalja koja širi svoje pseudoliberalne vrijednosti, uključujući hedonizam i pretjeranu popustljivost, predstavlja razlog ozbiljne zabrinutosti - rekao je Lavrov.\nOn je dodao da je Moskva posebno zabrinuta što se ideja tolerancije svodi na apsurdan nivo.\n- Evropa se odrekla svojih hrišćanskih korijena, česta je pojava uništavanja i promjene svrhe hrišćanskih bogomolja, kojima se uskraćuju njihovi vjerski atributi - istakao je Lavrov.\nPrema njegovim riječima, takvi koraci u velikoj mjeri utiču na moralno zdravlje naroda.\n- Od onih koji zanemaruju svoje vjerske korijene, ne može se očekivati da poštuju vjerska osjećanja drugih - istakao je Lavrov.\nMore in this category: « Nikola Sterdžon: Ustanimo za Škotsku, moramo da je zaštitimo Stručnjaci upozoravaju: Treći svjetski rat zbog svemirskog otpada »


Hotel za Luoyang (Кина) : 15 pronađenih hotela\nXiamen Plaza Hotel sa 4 zvezdice\nPozicija ovog hotela je jugoistok za grad Luoyang, a nalazi se u ulici No. 908 Xia He Road, Siming District, na samo 195 minuta kolima od centra grada.Stil hotela Xiamen Plaza je Luksuzan, a pruža pun...Još informacija\nMiramar Hotel Hotel sa 3 zvezdice\nStil hotela Miramar Hotel je Porodičan, a pruža pun komfor i usluge kao što su: Restoran, Room Service, Sobe za nepušače, Perionica, Televizija, Klimatizovano. Na 195 minuta kolima udaljenosti od cent...Još informacija\nStil ovog hotela kategorije tri zvezdice je Porodičan za grad Luoyang. U njemu ćete naći razne usluge, a posebno Restoran, Bar, Sobe za nepušače, Perionica, Klimatizovano. Na 195 minuta kolima udalje...Još informacija\nCentron International Hotel Hotel sa 4 zvezdice\nStil ovog hotela za grad Luoyang je Luksuzan, a kategorija četiri zvezdice. U njemu ćete naći razne usluge, kao što su: Restoran, Perionica, Televizija, Klimatizovano.Nalazi se u ulici , pozicija mu j...Još informacija\nGulang Villa Hotel Hotel sa 3 zvezdice\nNalazi se u ulici , pozicija mu je jugoistok za grad Luoyang, a od centra je udaljen samo 195 minuta kolima.Stil hotela Gulang Villa Hotel je Porodičan, a pruža pun komfor i usluge kao što su: Restora...Još informacija\nLu Shan Hotel Hotel sa 3 zvezdice\nPozicija ovog hotela je jugoistok za grad Luoyang, a nalazi se u ulici P.R.C. #361009, na samo 192 minuta kolima od centra grada.Stil hotela Lu Shan Hotel je Porodičan, a pruža pun komfor i usluge kao...Još informacija\nU hotelu Ramada Hotel pronaći ćete sve usluge koje treba da ima hotel kategorije tri zvezdice za grad Luoyang: Restoran, Room Service, Perionica, Televizija, Klimatizovano. Stil ovog hotela je Porodič...Još informacija\nBigong Hotel Hotel sa 3 zvezdice\nPozicija ovog hotela je jugoistok za grad Luoyang, a nalazi se u ulici , na samo 192 minuta kolima od centra grada.Stil ovog hotela kategorije tri zvezdice je Povoljan za grad Luoyang. U njemu ćete na...Još informacija\nJinwei Hotel Hotel sa 4 zvezdice\nNalazi se u ulici , pozicija mu je jugoistok za grad Luoyang, a od centra je udaljen samo 195 minuta kolima.Stil hotela Jinwei Hotel je Luksuzan, a pruža pun komfor i usluge kao što su: Restoran, Room...Još informacija\nXiangjiang Hotel Hotel sa 3 zvezdice\nNa 160 minuta kolima udaljenosti od centra, ovaj hotel u ulici P.R.C. #363000 sa pozicijom jug za grad Luoyang, idealan je za otkrivanje svih lepota grada, bez obzira da li ostajete samo nekoliko dana...Još informacija\nBest Western Xiamen Central Hotel Hotel sa 4 zvezdice\nStil hotela Best Western Xiamen Central Hotel je Luksuzan, a pruža pun komfor i usluge kao što su: Restoran, Room Service, Bar, Perionica, Televizija, Klimatizovano. Pozicija ovog hotela je jugoistok ...Još informacija\nThe Marco Polo Hotel Hotel sa 5 zvezdice\nStil ovog hotela kategorije pet zvezdica je Luksuzan za grad Luoyang. U njemu ćete naći razne usluge, a posebno Restoran, Room Service, Bar, Novine, Sobe za nepušače, Perionica, Televizija, Klimatizov...Još informacija\nVaš izbor: Hotel za Luoyang (Кина) : 15 pronađenih hotela


Kikinda ulaže u infrastrukturu i kulturu: Rekonstruisane najvažnije gradske ustanove kulture · gradski.online\nKikinda ulaže u infrastrukturu i kulturu: Rekonstruisane najvažnije gradske ustanove kulture\nNOVI SAD- Tim podacima pohvalio se gradonačelnik Kikinde, Pavle Markov, na konferenciji “Vojvodina u 2020.”\nSkup su organizovali kompanija “Color Media Communications” i magazin “The Economist”, pod pokroviteljstvom Pokrajinske vlade. Prvi čovek Kikinde učestvovao je u panelu “Učimo jedni od drugih, razgovor čelnika vojvođanskih gradova i opština”:\n-Mi smo u prethodne četiri godine rekonstruisali najvažnije gradske ustanove kulture. Pored Narodne biblioteke “Jovan Popović”, detaljno smo sredili Narodno pozorište i nedavno otvorili moderan foaje.\nPonosim se i u svetu jedinstvenim muzejom terakote, koji se nalazi u adaptiranom manježu nekadašnje kikindske kasarne. Pokušavamo da se pozicioniramo i kao grad sa respektabilnom kulturnom ponudom,\na što je, pored ostalo, važno vlasnicima velikog kapitala prilikom odabira mesta ulaganje – rekao je Markov i dodao da je investitorima važna i putna infrastruktura. I na tom polju nije se sedelo skrštenih ruku.\nNikli su kružni tokovi, sređene mnoge saobraćajnice i ulice, a još mnogo toga treba da se uradi. Za Severnobanatski okrug je važna i brza saobraćajnica, od Sombora do Kikinde, ali i priključak budućem auto putu Beograd- Zrenjanin:\nPolovina puta do Zrenjanina već je rekonstruisana, a ostatak deonice biće sređen naredne godine. Kikinda će, po prvi put, dobiti priključak auto putu na manje od 50 kilometara.\nTo našem gradu može da donese puno toga dobrog- poručio je Markov na panelu gradonačelnika i predsednika opština ”Učimo jedni od drugih” koji je održan u okviru konferencije “Vojvodina u 2020.”\n(foto, Pokrajinska vlada, Color Media Communications i GRADSKI)\nPrethodnoRaste broj gripoznih: Respiratorne infekcije proredile broj dece u školama i vrtićima\nSledećeOlujni vetar oduvao Kikindu: Kao da nema nameru da stane, Bašaid stradao prošlog maja


RTS :: Raste broj zaraženih, ali se ne odustaje od osmomartovskih koncerata – karata skoro više nema\nŽivot u vreme pandemije Raste broj zaraženih, ali se ne odustaje od osmomartovskih koncerata – karata skoro više nema\nsreda, 03. mar 2021, 06:00 -> 10:44\nKarte za osmomartovske koncerte uveliko se prodaju. U iščekivanju su i muzičari, ali i publika. Kako se pripremaju organizatori i šta će biti ako Krizni štab donese nove mere?\nKarata za koncerte, koji su predviđeni da se održe 8. i 9. marta u Kombank dvorani, više skoro i nema. Organizatori ističu da su mnoge manifestacije planirane za naredni period, ali da će njihova realizacija zavisiti od preporuka Kriznog štaba koje svakodnevno prate.\n"U ovom trenutku pratimo situaciju iz sata u sat i čekamo informacije. Ukoliko se bude desio koncert, on će biti pod svim epidemiološkim merama koje su predviđene. U petak, kada se i obično zna šta će nas očekivati za vikend, mi možemo da znamo sa sigurnošću da li ćemo održati koncerte za vikend ili ne", navodi Jelena Kostadinović Burazor iz Kombank dvorane.\nUkoliko koncerti budu održani, biće to uz maksimalno poštovanje protivepidemijskih mera – kontrolisanja temperature posetilaca, dezinfekcije ruku, blokadu pojedinih mesta za sedenje. To znači da bi Kombank dvorana, čiji je kapacitet 1.400 mesta, u slučaju održavanja koncerata mogla da primi samo 500 ljudi.\nSa pogoršanjem epidemijske situacije, koju inače imamo ovih dana, bilo bi logično da se interesovanje za manifestacije ovakvog tipa smanjuje. Ipak, sudeći po rečima blagajnice, fanove pojedinih pevača i grupa ni opasnost od koronavirusa ne može zaustaviti.\n"Osmog je rasprodat koncert, za sedmi je jako velika potražnja. Imamo još uvek slobodnih mesta", dodaje blagajnica Kombank dvorane.\nEpidemiolozi se ne slažu sa onima koji veruju da je održavanje koncerata u ovom periodu bezbedno, čak i uz poštovanje svih preventivnih mera. Oni ističu da je zatvoren prostor u kome borave i pevaju izvođači, ali po pravilu i publika, rizično mesto za širenje virusa.\n"Virus izlazi iz zaraženog organizma, lebdi u vazduhu, pravi aerosol. Neki pevači kažu hajde svi zajedno da pevamo, a onda peva i publika. Pevanjem se izbacuje više virusa iz organizma nego običnim govorom", navodi Radmilo Petrović, epidemiolog.\nU iščekivanju odluke nadležnih, Kombank dvorana nastavlja sa planovima i daje podršku kulturnom životu Beograda. U petak će, ako to bude dozvoljeno, izložbom slika Miloša Šobajića, svečano biti otvorena galerija dvorane.


A. J. 24. aprila 2019. 17:38\n„Snimci pre početka i tokom poslednje finalne utakmice, koji su obišli region, jasno su pokazali da zbog napada domaćih navijača na igrače KK Budućnost nisu postojali uslovi za normalno odigravanje te utakmice. KK Budućnost obratiće se Skupštini, tj. klubovima koji su članovi i vlasnici ABA lige, sa jasnim zahtevom da se finalna serija ovogodišnjeg takmičenja poništi“, navodi se u saopštenju objavljenom na sajtu kluba.\nTakođe, zahtevaće i da se do početka nove sezone usvoje nove propozicije ABA lige sa drastičnim kaznama za sve klubove „koji na svojim utakmicama dozvole i delić onoga što je Crvena zvezda na poslednjoj utakmici priredila sportskom rivalu Budućnosti“.\n„Nova pravila takmičenja bi morala eliminisati situacije u kojima igrači tokom utakmice, umesto o vrhunskim sportskim rezultatima, razmišljaju o svojoj ličnoj bezbednosti. Kako je na toj utakmici, između ostalog, eskaliralo rasističko i nacionalističko navijanje domaćih navijača, dužni smo da o svim detaljima cele finalne serije obavestimo i Evroligu“, navodi se u saopštenju.


Đoković svladao Del Potra za 14. Grand Slam naslov – Fokus.ba\nSrpski teniser Novak Đoković po treći je put u karijeri osvojio pobjednički trofej na US Openu i ukupno svoj 14. Grand Slam naslov u karijeri, tako što je u nedjeljnom finalu, odigranom pod krovom Arthur Ashe stadiona, pobijedio Argentinca Juana Martina del Potra sa 6-3, 7-6 (4), 6-3 nakon tri sata i 15 minuta borbe.\nSrpski teniser je bolje počeo dvoboj i potpuno kontrolisao meč do prednosti 6-3, 3-1. Tada je Del Potro pokazao svoj borbeni duh i nizom od tri gema vratio neizvjesnost u finale, koje je zbog kiše u New Yorku igrano pod zatvorenim krovom najvećeg teniskog stadiona na svijetu.\nOsmi gem drugog seta bio je možda i ključan za ishod cijelog meča, jer je nakon 20 minuta borbe i tri spašene “break-lopte” Đoković prekinuo Argentinčev niz. Del Potro je imao svoju priliku i u “tie-breaku”, u kojem je poveo 3-1 i promašio relativno lagan forhend za vodstvo 4-1. Od sljedećih šest poena Đoković je osvojio pet i došao do vodstva od 2-0 u setovima.